**A *………………………………………* bizalmi vagyonkezelő**

**szabályzata[[1]](#footnote-2) a pénzmosás és a terrorizmus finanszírozása megelőzéséről és megakadályozásáról, valamint az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedések végrehajtásáról**

**Hatályos: ………………………………………………………**

**Tartalomjegyzék**

[I. A SZABÁLYOZÁS CÉLJA 4](#_Toc185067517)

[II. A SZABÁLYZAT SZEMÉLYI ÉS TÁRGYI HATÁLYA 4](#_Toc185067518)

[III. KAPCSOLÓDÓ JOGSZABÁLYOK 4](#_Toc185067519)

[IV. ÉRTELMEZŐ RENDELKEZÉSEK 5](#_Toc185067520)

[V. ÜGYFÉL-ÁTVILÁGÍTÁSI KÖTELEZETTSÉG ÉS INTÉZKEDÉSEK VÉGREHAJTÁSA 9](#_Toc185067521)

[V.1. Az ügyfél-átvilágítási kötelezettség 9](#_Toc185067522)

[V.2. Az ügyfél-átvilágítási intézkedések az üzleti kapcsolat létesítése esetén 10](#_Toc185067523)

[V.2.1 Általános szabályok 10](#_Toc185067524)

[V.2.2 Az azonosítás és a személyazonosság igazoló ellenőrzése 11](#_Toc185067525)

[V.2.3. Benyújtandó dokumentumok 12](#_Toc185067526)

[V.2.4. A tényleges tulajdonosok azonosítása 13](#_Toc185067527)

[V.2.5. Az üzleti kapcsolat célja és jellege 16](#_Toc185067528)

[V.2.6. Vezetői jóváhagyástól függő ügyletek – a jóváhagyó vezető nevét, beosztását és elérhetőségét a 11. melléklet tartalmazza 16](#_Toc185067529)

[V.2.7. Monitoring, megerősített eljárás 16](#_Toc185067530)

[V.2.8. Az üzleti kapcsolat megszüntetésének esetei 17](#_Toc185067531)

[V.2.9. Négymillió-ötszázezer forintot elérő összegű ügylet teljesítésének megtagadása 18](#_Toc185067532)

[V.3. Az ügyfél-átvilágítási intézkedések az ügyleti megbízás teljesítése esetén 18](#_Toc185067533)

[V.4. Kiemelt közszereplő státusz megállapítása 19](#_Toc185067534)

[V.5. Egyszerűsített ügyfél-átvilágítás 20](#_Toc185067535)

[V.6. Fokozott ügyfél-átvilágítás 20](#_Toc185067536)

[V.6.1 Fokozott ügyfél-átvilágítási intézkedések 20](#_Toc185067537)

[V.6.2. Stratégiai hiányosságokkal rendelkező, kiemelt kockázatot jelentő harmadik országok 21](#_Toc185067538)

[V.6.3. Személyesen meg nem jelenő ügyfél 21](#_Toc185067539)

[V.7. Más szolgáltató által elvégzett ügyfél-átvilágítás 22](#_Toc185067540)

[V.8. Belső kockázatértékelés 22](#_Toc185067541)

[VI. BEJELENTÉSI KÖTELEZETTSÉG 22](#_Toc185067542)

[VI.1. A bejelentés tartalma és megtételéhez kapcsolódó szabályok 23](#_Toc185067543)

[VI.1.1. Ügylet felfüggesztése 23](#_Toc185067544)

[VI.1.2 Mentesség, a bejelentő személy védelme 24](#_Toc185067545)

[VI.2. A felfedés tilalma 24](#_Toc185067546)

[VII. BELSŐ ELLENŐRZŐ ÉS INFORMÁCIÓS RENDSZER 24](#_Toc185067547)

[VII.1. Módosuló elvárások 25](#_Toc185067548)

[VII.2. Visszaélés-bejelentő rendszer 26](#_Toc185067549)

[VIII. AZ EURÓPAI UNIÓ ÉS AZ ENSZ BIZTONSÁGI TANÁCSA ÁLTAL ELRENDELT PÉNZÜGYI ÉS VAGYONI KORLÁTOZÓ INTÉZKEDÉSEK CÉLJA 26](#_Toc185067550)

[IX. A PÉNZÜGYI ÉS A VAGYONI KORLÁTOZÓ INTÉZKEDÉSEK VÉGREHAJTÁSA 26](#_Toc185067551)

[IX.1. Szűrő-monitoring rendszer 26](#_Toc185067552)

[IX.2. Bejelentési kötelezettség a Kit. alapján 27](#_Toc185067553)

[IX.3. A vagyon befagyasztása 27](#_Toc185067554)

[X. A KIJELÖLT SZEMÉLY ÉS AZ ÜGYFÉLLEL KAPCSOLATBAN ÁLLÓ ALKALMAZOTTAK JOGAI ÉS KÖTELEZETTSÉGEI 28](#_Toc185067555)

[X.1. A kijelölt személy 28](#_Toc185067556)

[X.2. Az ügyféllel közvetlen kapcsolatban álló ügyintéző jogai és kötelezettségei 28](#_Toc185067557)

[XI. ADATVÉDELEM, NYILVÁNTARTÁS 29](#_Toc185067558)

[XII. KÉPZÉSI PROGRAM 30](#_Toc185067559)

[XIII. KIJELÖLT FELELŐS VEZETŐ ÉS MEGFELELÉSI VEZETŐ 31](#_Toc185067560)

[XIX. VAGYONKEZELŐ AFAD-TÖRVÉNY SZERINTI TOVÁBBI KÖTELEZETTSÉGEI 31](#_Toc185067561)

[1. melléklet - AZONOSÍTÁSI ADATLAP 32](#_Toc185067562)

[2. melléklet -ÜGYFÉL TÉNYLEGES TULAJDONOSI NYILATKOZATA 33](#_Toc185067563)

[3. melléklet - ÜGYFÉL TÉNYLEGES TULAJDONOSI NYILATKOZATA 34](#_Toc185067564)

[4. melléklet - TÉNYLEGES TULAJDONOSOK KIEMELT KÖZSZEREPLŐI NYILATKOZATA 36](#_Toc185067565)

[5. melléklet - KIEMELT KÖZSZEREPLŐ NYILATKOZAT 37](#_Toc185067566)

[6. melléklet - ÜGYFÉL NYILATKOZAT A VAGYON FORRÁSÁRÓL 38](#_Toc185067567)

[7. melléklet - ÜGYFÉL NYILATKOZAT A VAGYON FORRÁSÁRÓL 39](#_Toc185067568)

[8. melléklet - Bejelentés pénzmosás és terrorizmus finanszírozására utaló adat, tény vagy körülmény felmerülésére utaló információról 40](#_Toc185067569)

[9/1. melléklet – Az FIU elérhetőségei 41](#_Toc185067570)

[9/2. melléklet – A pénzmosás és a terrorizmus finanszírozásának megelőzése és megakadályozása, valamint az embargós korlátozások betartása szempontjából releváns listák elérhetőségei 41](#_Toc185067571)

[10. melléklet - Bejelentés pénzügyi és vagyoni korlátozó intézkedés alapján 42](#_Toc185067572)

[11. melléklet – A Vagyonkezelő szervezeti és működési sajátosságaiból eredő kiegészítések 43](#_Toc185067573)

[**12. melléklet – Tipológia a szokatlan ügyletek felismeréséhez** 44](#_Toc185067574)

# I. A SZABÁLYOZÁS CÉLJA

A jelen Szabályzat (a továbbiakban: Szabályzat) célja a …………………………….……… bizalmi vagyonkezelőnél (a továbbiakban: Vagyonkezelő) a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény (a továbbiakban: Pmt.), valamint a terrorizmus finanszírozásának megelőzése és megakadályozása érdekében az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedések végrehajtásáról szóló 2017. évi LII. törvény (a továbbiakban: Kit.) alapján egységes rendbe foglalni és szabályozni a pénzmosás és a terrorizmus finanszírozása megelőzésével és megakadályozásával kapcsolatos bizalmi vagyonkezelői tevékenységeket, valamint biztosítani, hogy a Vagyonkezelő valamennyi alkalmazottja a Pmt.-ben és Kit.-ben meghatározott ügyfél-átvilágítási és bejelentési kötelezettségnek eleget tudjon tenni.

# II. A SZABÁLYZAT SZEMÉLYI ÉS TÁRGYI HATÁLYA

A Szabályzat személyi hatálya kiterjed a Vagyonkezelő valamennyi szervezeti egységére és alkalmazottjára.

A Szabályzat tárgyi hatálya kiterjed a pénzmosás és a terrorizmus finanszírozása megelőzését és megakadályozását szolgáló bizalmi vagyonkezelői tevékenységekre, az ügyfelek kockázati besorolására, átvilágítására és monitorozására, a gyanús pénzügyi műveletek bejelentésével, nyilvántartásával kapcsolatos feladatok végrehajtására, az ügyletek felfüggesztésére, továbbá a pénzügyi és vagyoni korlátozó intézkedések végrehajtására.

# III. KAPCSOLÓDÓ JOGSZABÁLYOK

Kapcsolódó jogszabályok és MNB ajánlások:

* Pmt.
* Kit.
* a Büntető Törvénykönyvről szóló 2012. évi C. törvény (a továbbiakban: Btk.),
* a Polgári Törvénykönyvről szóló 2013. évi V. törvény (a továbbiakban: Ptk.),
* a bírósági végrehajtásról szóló 1994. évi LIII. törvény
* a Nemzeti Adó- és Vámhivatal szerveinek hatásköréről és illetékességéről szóló 485/2015. (XII. 29.) Korm. rendelet
* a büntetőeljárásról szóló 2017. évi XC. törvény, és a 1998. évi XIX. törvény
* a bizalmi vagyonkezelőkről és tevékenységük szabályairól szóló 2014. évi XV. törvény (a továbbiakban: Bvktv.)
* a pénzügyi és egyéb szolgáltatók azonosítási feladatához kapcsolódó adatszolgáltatási háttér megteremtéséről és működtetéséről szóló 2021. évi XLIII. törvény (a továbbiakban: Afad-törvény)
* a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény, valamint az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedések végrehajtásáról szóló 2017. évi LII. törvény alapján elkészítendő belső szabályzat kötelező tartalmi elemeiről szóló 21/2017. (VIII. 3.) NGM rendelet (a továbbiakban: NGM rendelet)
* az egyes MNB rendeletek szerinti kötelezettségeknek való megfelelés eltérő szabályairól szóló 47/2018. (XII. 17.) MNB rendelet
* a Magyar Nemzeti Bank által felügyelt szolgáltatóknak a pénzmosás és a terrorizmus finanszírozása megelőzéséről és megakadályozásáról szóló törvényben foglalt egyes kötelezettségei végrehajtásának részletszabályairól, valamint e szolgáltatóknak az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedések végrehajtásáról szóló törvény szerinti szűrőrendszere kidolgozásának és működtetésének minimumkövetelményeiről szóló 30/2024. (VI. 24.) MNB rendelet [a továbbiakban: 30/2024. (VI. 24.) MNB rendelet]
* a pénzügyi intézmények és azok közvetítői által megkövetelt, a pénzeszközök forrására vonatkozó információkról, valamint ezen információk igazoló ellenőrzése érdekében a pénzeszközök forrására vonatkozó dokumentumok bemutatásáról, a bejelentések alapjául szolgáló adat, tény, körülmény felismerésének elősegítéséről és a magas kockázattal járó ügyletek bejelentéséhez kapcsolódó intézkedésekről szóló 14/2020. (XII.17.) számú MNB ajánlás
* a pénzmosási és terrorizmus finanszírozási kockázatok értékeléséről és a kapcsolódó intézkedések meghatározásáról szóló 15/2022. (IX.15.) számú MNB ajánlás [a továbbiakban: 15/2022. (IX.15.) MNB ajánlás]
* a pénzmosás és a terrorizmusfinanszírozás elleni küzdelemnek való megfelelést biztosító tisztségviselőkről, ezek feladatairól és felelősségi köreiről, valamint a kapcsolódó belső eljárásrendekről és kontrollmechanizmusokról szóló 3/2024. (V.24.) számú MNB ajánlás

# IV. ÉRTELMEZŐ RENDELKEZÉSEK

E Szabályzat alkalmazásában:

1. **adatszolgáltató ügyfél**: az Afad-törvény hatálya alá tartozó, az Afad-törvény 1. § (1)-(2) bekezdésében meghatározott adatszolgáltató,
2. **alkalmazott**: e Szabályzat alkalmazásában a Vagyonkezelő vezetője, foglalkoztatottja,
3. **auditált elektronikus hírközlő eszköz**: az ügyfél távoli, elektronikus adatátviteli csatornán történő átvilágítására, ügyfél nyilatkozatainak megtételére, az ügyfél által tett nyilatkozat értelmezésére, biztonságos tárolására, a tárolt adatok visszakeresésére és ellenőrzésére alkalmas auditált elektronikus rendszer,
4. **azonosítás:** az ügyfél, annak a szolgáltatónál eljáró meghatalmazottja, a rendelkezésre jogosultja, továbbá képviselője, az ügyfél tényleges tulajdonososai Pmt.-ben meghatározott adatainak visszakereshető módon történő rögzítése,
5. **azonosító okmány:** magyar állampolgár esetében a személyazonosság igazolására alkalmas hatósági igazolvány; külföldi állampolgár esetében az úti okmány vagy a személyazonosító igazolvány,
6. **áru:** a fogyasztóvédelemről szóló 1997. évi CLV. törvény 2. § 2. pontjában meghatározott fogalom,
7. **elektronikus ügyfélazonosító és nyilatkozattételi rendszer:** olyan személyre szabott elektronikus eljárást biztosító rendszer, amely a nyilatkozattevő személyének és a nyilatkozat megtétele időpontjának egyértelmű azonosítására és a jognyilatkozat tartalmának változatlan visszaidézésére alkalmas formában teszi lehetővé a jognyilatkozat megtételét,
8. **ERA rendszer**: Elektronikus Rendszer Hitelesített Adatok Fogadásához,
9. **eredendő kockázat:** a kockázatcsökkentés előtt fennálló kockázatszint[[2]](#footnote-3),
10. **erős ügyfél-hitelesítés:** hitelesítés legalább két olyan
11. ismeret, azaz csak az ügyfél által ismert információ,
12. birtoklás, azaz csak az ügyfél által birtokolt dolog, és
13. biológiai tulajdonság, azaz az ügyfél jellemzője

kategóriába sorolható elem felhasználásával, amely kategóriák egymástól függetlenek annyiban, hogy az egyik feltörése nem befolyásolja a többi megbízhatóságát, és az eljárás kialakítása révén biztosított az azonosítási adatok bizalmassága,

1. **Európai Unió:**az Európai Unió és az Európai Gazdasági Térség,
2. **Európai Unió tagállama:** az Európai Unió tagállama és az Európai Gazdasági Térségről szóló megállapodásban részes más állam,
3. **Egyesült Nemzetek Szervezete Biztonsági Tanácsának határozata:** az 1956. évi I. törvénnyel kihirdetett Egyesült Nemzetek Szervezete Alapokmányának 25. cikkében meghatározott, az ENSZ BT által a nemzetközi béke és biztonság fenntartása érdekében elfogadott határozat,
4. **MNB:** a Pmt. 5. § g) pontjában meghatározott a bizalmi vagyonkezelők tekintetében felügyeletet ellátó szerv, a bizalmi vagyonkezelőkről és tevékenységük szabályairól szóló törvény szerinti hivatal,
5. **FIU:** a Nemzeti Adó- és Vámhivatal jogszabályban meghatározott szervezeti egysége, a Pmt. rendelkezéseivel kapcsolatban a pénzügyi információs egységként működő hatóság (azaz „Financial Intelligence Unit”, a továbbiakban úgy is mint pénzügyi információs egység), a Kit. rendelkezéseivel kapcsolatban a pénzügyi és vagyoni korlátozó intézkedés foganatosításáért felelős szerv,
6. **hiteles fordítás:** az Országos Fordító és Fordításhitelesítő Iroda által készített fordítás,
7. **jogi személyiséggel nem rendelkező szervezet**: nem jogi személy és nem természetes személy jogalany,
8. **készpénzes ügylet:** az ügyfél részére történő készpénzkifizetés és az ügyfél általi készpénzbefizetés pénznemtől függetlenül;
9. **kijelölt felelős vezető**: az irányítási funkciót betöltő testület azon tagja, illetve irányítási funkciót betöltő testület hiányában a szolgáltató azon felsővezetője, aki a szolgáltató Pmt. szerinti belső szabályzatában került kijelölésre, és aki a pénzmosás és a terrorizmus finanszírozása megelőzésével és megakadályozásával kapcsolatos követelmények és elvárások szolgáltató általi végrehajtásáért felel;
10. **kiemelt közszereplő:** az a természetes személy, aki fontos közfeladatot lát el, vagy az ügyfél-átvilágítási intézkedések elvégzését megelőző legalább egy éven belül fontos közfeladatot látott el.
11. **fontos közfeladatot ellátó személy:**
12. külföldi kiemelt közszereplő esetében az államfő, a kormányfő, a miniszter, a miniszterhelyettes, az államtitkár, Magyarországon az államfő, a miniszterelnök, a miniszter és az államtitkár,
13. külföldi kiemelt közszereplő esetében az országgyűlési képviselő vagy a hasonló jogalkotó szerv tagja, Magyarországon az országgyűlési képviselő és a nemzetiségi szószóló,
14. külföldi kiemelt közszereplő esetében a politikai párt irányító szervének tagja, Magyarországon a politikai párt vezető testületének tagja és tisztségviselője,
15. külföldi kiemelt közszereplő esetében a legfelsőbb bíróság, az alkotmánybíróság és olyan magas rangú bírói testület tagja, amelynek a döntései ellen fellebbezésnek helye nincs, Magyarországon az Alkotmánybíróság, az ítélőtábla és a Kúria tagja,
16. külföldi kiemelt közszereplő esetében a számvevőszék és a központi bank igazgatósági tagja, Magyarországon az Állami Számvevőszék elnöke és alelnöke, a Monetáris Tanács és a Pénzügyi Stabilitási Tanács tagja,
17. külföldi kiemelt közszereplő esetében a nagykövet, az ügyvivő és a fegyveres erők magas rangú tisztviselője, Magyarországon a rendvédelmi feladatokat ellátó szerv központi szervének vezetője és annak helyettese, valamint a Honvéd Vezérkar főnöke és a Honvéd Vezérkar főnökének helyettesei,
18. külföldi kiemelt közszereplő esetében többségi állami tulajdonú vállalatok igazgatási, irányító vagy felügyelő testületének tagja, Magyarországon a többségi állami tulajdonú vállalkozás ügyvezetője, irányítási vagy felügyeleti jogkörrel rendelkező vezető testületének tagja,
19. külföldi kiemelt közszereplő esetében nemzetközi szervezet vezetője, vezető helyettese, vezető testületének tagja, vagy ezzel egyenértékű feladatot ellátó személy.

**fontos közhivatalok jegyzéke nemzeti szinten, a nemzetközi szervezetek szintjén és az európai uniós intézmények és szervek szintjén:** https://eur-lex.europa.eu/legal-content/HU/TXT/PDF/?uri=OJ:C\_202300724

1. **kiemelt közszereplő** **közeli hozzátartozója:** a kiemelt közszereplő házastársa, élettársa; vér szerinti, örökbefogadott, mostoha- és nevelt gyermeke, továbbá ezek házastársa vagy élettársa; vér szerinti, örökbefogadó, mostoha- és nevelőszülője,
2. **kiemelt közszereplővel közeli kapcsolatban álló személy:**
3. bármely természetes személy, aki a kiemelt közszereplővel közösen ugyanazon jogi személy vagy jogi személyiséggel nem rendelkező szervezet tényleges tulajdonosa, vagy vele szoros üzleti kapcsolatban áll,
4. bármely természetes személy, aki egyszemélyes tulajdonosa olyan jogi személynek vagy jogi személyiséggel nem rendelkező szervezetnek, amelyet kiemelt közszereplő javára hoztak létre,
5. **kockázat:** pénzmosási és terrorizmusfinanszírozási (ML/TF) kockázat felmerülésének hatása és valószínűsége,
6. **kockázati profil:** a beazonosított pénzmosási és terrorizmusfinanszírozási kockázatok csökkentését követően megmaradó kockázat általános jellege, beleértve a kockázat típusát és szintjét is,
7. **kockázati szint**: tartós üzleti kapcsolatok vonatkozásában az a besorolás, amely meghatározza, hogy az ügyfél vonatkozásában milyen terjedelmű ügyfél-átvilágítási intézkedéseket szükséges elvégezni,
8. **kockázati tényezők:** olyan változók, amelyek önmagukban vagy egymással ötvözve növelhetik vagy csökkenthetik valamely üzleti kapcsolatvagy ügyleti megbízás okozta ML/TF kockázatot,
9. **megerősített eljárás**: az ügyfélben, a termékben, a szolgáltatásban, az ügyletben, az alkalmazott eszközben vagy a földrajzi kitettségben rejlő kockázat kezelésére szolgáló kockázat alapú intézkedések együttesét magába foglaló fokozott monitoring,
10. **megfelelési vezető**: a szolgáltatónak a Pmt. 65. §-ban meghatározott belső szabályzatában kijelölt vezető beosztású foglalkoztatottja, aki a pénzmosás és a terrorizmusfinanszírozás megelőzésével és megakadályozásával kapcsolatos követelményeknek és elvárásoknak a szolgáltató foglalkoztatottjai általi végrehajtásáért felel[[3]](#footnote-4);
11. **monitoring**: az üzleti kapcsolat, valamint az ügyleti megbízásokat rendszeresen adó ügyfél folyamatos figyelemmel kísérése,
12. **nemzeti kockázatértékelés**: az a nemzeti szintű értékelés, amely alkalmas a pénzmosás és a terrorizmus finanszírozása kockázatainak feltárására, értékelésére, értelmezésére, azok folyamatos felülvizsgálatára, valamint a nemzeti kockázatkezelési eljárások meghatározására;
13. **nyilvántartó szerv:** a Nemzeti Adó- és Vámhivatal;
14. **összetett tulajdonosi struktúra**: a tulajdonosi szerkezet a társaság üzleti tevékenységének jellegéhez képest túlzottan összetett, ha
	* 1. a társaság tulajdonosi struktúrájában háromnál több társaság érintettségével egymásba fonódások(hurkok) révén a társaságok kölcsönösen egymás tulajdonosai, vagy
		2. a tulajdonosi szerkezetben több, mint három szinten, közvetett részesedéssel rendelkező tulajdonosok találhatók, vagy
		3. a tulajdonosi szerkezetben több mint négy jogi személy vagy jogi személyiséggel nem rendelkező társaság rendelkezik tulajdoni hányaddal.

<https://www.mnb.hu/felugyelet/szabalyozas/penzmosas-ellen/szabalyzatok-segedletek>

1. **pénzeszköz forrásának igazolása:** az ügyletben szereplő pénzeszközök törvényes forrását megerősítő adat vagy azt igazoló dokumentum, így különösen az öröklésből, kártérítésből, polgári jogi jogviszonyokból származó szerződés vagy egyéb hivatalos dokumentum a kapcsolódó jogosultságok nevesítésével, munkaviszonyból származó bérjövedelem-igazolás, külszolgálatért kapott jövedelemigazolás, egyéb jövedelemigazolás, árfolyamnyereséghez, nyereményhez, osztalékhoz kapcsolódó igazoló dokumentum, adóbevallás, ezek hiányában az ügyfél teljes bizonyító erejű magánokiratba foglalt nyilatkozata, ha az a szolgáltató rendelkezésére álló, a pénzeszköz forrását alátámasztó más adattal is összhangban van.
2. **pénzmosás**: a 2013. június 30-ig hatályos Büntető Törvénykönyvről szóló 1978. évi IV. törvény 303-303/A. §-ában, illetve a Büntető Törvénykönyvről szóló 2012. évi C. törvény 399-400. §-ában meghatározott elkövetési magatartások,
3. **pénzmosási és terrorizmusfinanszírozási kockázat**: a pénzmosás vagy a terrorizmus finanszírozása felmerülésének valószínűsége és hatása,
4. **pénzügyi és vagyoni korlátozó intézkedés**:
	* 1. a pénzeszközök és gazdasági erőforrások uniós jogi aktus, illetve ENSZ BT határozat által elrendelt befagyasztása,
		2. a pénzeszköz vagy gazdasági erőforrás rendelkezésre bocsátásának uniós jogi aktusban, illetve ENSZ BT határozatban rögzített tilalma; valamint
		3. uniós jogi aktusban, illetve az ENSZ BT határozatban meghatározott esetekben elrendelt pénzügyi tranzakciókat (pénzeszközök átutalását) érintő tilalom, illetve korlátozás, valamint a kapcsolódó engedélyezési eljárás,
5. **pénzügyi és vagyoni korlátozó intézkedés alanya:** a pénzügyi és vagyoni korlátozó intézkedést elrendelő uniós jogi aktus, illetve ENSZ BT határozat hatálya alá tartozó természetes vagy jogi személy, jogi személyiséggel nem rendelkező szervezet, illetve az a természetes vagy jogi személy, jogi személyiséggel nem rendelkező szervezet, amely pénzügyi és vagyoni korlátozó intézkedést elrendelő uniós jogi aktus, illetve ENSZ BT határozat hatálya alá tartozó szervezet tagja,
6. **proliferáció-finanszírozás**: uniós jogi aktusban, illetve az ENSZ BT határozatában rögzített tömegpusztító fegyverek elterjedésének pénzügyi támogatása,
7. **proliferáció finanszírozása:** nukleáris, vegyi vagy biológiai fegyverek, továbbá az előállításukhoz és célba juttatásukhoz szükséges eszközök és termékek – ideértve a kettős felhasználású termékeket is –, szolgáltatások, technológiák gyártására, beszerzésére, birtoklására, fejlesztésére, kivitelére, átrakodására, közvetítésére, szállítására, átadására, készletezésére felhasznált pénzeszközök vagy szolgáltatások nyújtása, függetlenül attól, hogy azt a proliferáció elkövetőjének, vagy e személyekre tekintettel más személynek nyújtják-e[[4]](#footnote-5),
8. **stratégiai hiányosságokkal rendelkező, kiemelt kockázatot jelentő harmadik ország**: az (EU) 2015/849 európai parlamenti és tanácsi irányelvnek a stratégiai hiányosságokkal rendelkező, kiemelt kockázatot jelentő harmadik országok megállapítása tekintetében történő kiegészítéséről szóló, a Bizottság 2016. július 14-i (EU) 2016/1675 felhatalmazáson alapuló rendeletében meghatározott országok,
9. **személyazonosság igazolására alkalmas hatósági igazolvány**: személyazonosító igazolvány, útlevél, valamint kártya formátumú vezetői engedély,
10. **személyazonosság igazoló ellenőrzése**: az ügyfél, a szolgáltatónál eljáró meghatalmazottja, a rendelkezésre jogosultja, továbbá a képviselője személyazonosságának, továbbá a tényleges tulajdonos személyazonosságának ellenőrzése,
11. **szokatlan ügylet**: olyan ügylet,
12. amely nincs összhangban az áruval kapcsolatban általánosan követett eljárásokkal,
13. amelynek nincs világosan érthető gazdasági célja vagy jogi alapja,
14. amely esetében az ügyfél korábbi tevékenységéhez képest indokolatlanul megváltozik az ügyletek gyakorisága, nagysága,
15. szokatlan ügylet továbbá a pénzügyi intézmények és azok közvetítői által megkövetelt, a pénzeszközök forrására vonatkozó információkról, valamint ezen információk igazoló ellenőrzése érdekében a pénzeszközök forrására vonatkozó dokumentumok bemutatásáról, a bejelentések alapjául szolgáló adat, tény, körülmény felismerésének elősegítéséről és a magas kockázattal járó ügyletek bejelentéséhez kapcsolódó intézkedésekről szóló 14/2021 (XII.17.) számú MNB ajánlás [a továbbiakban: 14/2021 (XII.17.) MNB ajánlás] mellékletében meghatározott ügyletek, egyéb szokatlanság[[5]](#footnote-6)
16. **szűrőrendszer:** a bejelentés teljesítését támogató rendszer, amely biztosítja a pénzmosás és terrorizmusfinanszírozás szempontjából kockázatos ügyfél és szokatlan ügylet kiszűrését, valamint a bejelentés megtételéhez szükséges adatok rendelkezésre bocsátását;
17. **terrorizmus finanszírozása**: az 1978. évi IV. törvény 261. § (1) és (2) bekezdése szerinti bűncselekmény elkövetéséhez szükséges anyagi eszköz szolgáltatása vagy gyűjtése, illetve a Btk. 318. §-ában meghatározott elkövetési magatartások,
18. **ténylegesen összefüggő, több ügyleti megbízás**: azon ügyletek, amelyekre vonatkozóan egy éven belül ugyanazon ügyfél ugyanazon jogcímen, ugyanazon tárgyra ad megbízást,
19. **tényleges tulajdonos**:
	* 1. az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - a Ptk. 8:2. § (4) bekezdésében meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik, vagy egyéb módon tényleges irányítást, ellenőrzést gyakorol a jogi személy vagy jogi személyiséggel nem rendelkező szervezet felett, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,
		2. az a természetes személy, aki jogi személyben vagy jogi személyiséggel nem rendelkező szervezetben - a Ptk. 8:2. § (2) bekezdésében meghatározott - meghatározó befolyással rendelkezik,
		3. az a természetes személy, akinek megbízásából valamely ügyletet végrehajtanak, vagy aki egyéb módon tényleges irányítást, ellenőrzést gyakorol a természetes személy ügyfél tevékenysége felett,
		4. alapítványok esetében az a természetes személy,
		5. aki az alapítvány vagyona legalább huszonöt százalékának a kedvezményezettje, ha a leendő kedvezményezetteket már meghatározták,
		6. akinek érdekében az alapítványt létrehozták, illetve működtetik, ha a kedvezményezetteket még nem határozták meg, vagy
		7. aki tagja az alapítvány kezelő szervének (kuratórium az alapítvány ügyvezető szerve), vagy meghatározó befolyást gyakorol az alapítvány vagyonának legalább huszonöt százaléka felett, illetve az alapítvány képviseletében eljár, vagy
		8. az i.-iii. alpontban meghatározott természetes személy hiányában, aki az alapítvány képviseletében eljár,
		9. bizalmi vagyonkezelési szerződés esetében az alábbi személyek:
		10. a vagyonrendelő(k), nem természetes személy vagyonrendelő esetén annak *a)* vagy *b)* pont szerinti tényleges tulajdonosa,
		11. a vagyonkezelő(k), nem természetes személy vagyonkezelő esetén annak *a)* vagy *b)* pont szerinti tényleges tulajdonosa,
		12. a kedvezményezett vagy a kedvezményezettek csoportja, nem természetes személy kedvezményezett esetén annak *a)* vagy *b)* pont szerinti tényleges tulajdonosa, továbbá
		13. az a természetes személy, aki a kezelt vagyon felett egyéb módon ellenőrzést, irányítást gyakorol, valamint
		14. adott esetben a vagyonkezelést ellenőrző személy(ek); nem természetes személy vagyonkezelést ellenőrző személy esetén annak a) vagy b) pont szerinti tényleges tulajdonosa, továbbá
		15. az *a)* és *b)* pontban meghatározott természetes személy hiányában a jogi személy vagy jogi személyiséggel nem rendelkező szervezet valamennyi vezető tisztségviselője,
		16. zártkörű befektetési alap esetében

ga) az a természetes személy, aki egyedül vagy a Ptk. 8:1. § (1) bekezdés 1. pontja szerinti közeli hozzátartozójával együttesen a befektetési alapban kibocsátott befektetési jegyek legalább 25%-át tulajdonolja,

gb) olyan jogi személy vagy jogi személyiséggel nem rendelkező szervezet esetén, amely a befektetési alapban kibocsátott befektetési jegyek legalább 25%-át tulajdonolja, e befektető a) vagy b) pont szerinti tényleges tulajdonosa,

gc) az a természetes személy, aki az általa birtokolt befektetési jegyek alapján jogosult a zártkörű befektetési alap kezelési szabályzatának meghatározott feltételeinek módosításának jóváhagyására vagy az alapkezelés átruházásának jóváhagyására; ilyen jogosultsággal rendelkező jogi személy vagy jogi személyiséggel nem rendelkező szervezet befektető esetén e befektető a) vagy b) pont szerinti tényleges tulajdonosa, valamint

gd) az a természetes személy, aki egyéb módon tényleges irányítást, ellenőrzést gyakorol a zártkörű befektetési alap felett,

1. **tényleges tulajdonosi nyilvántartás:** az Afad-törvény 3. § 14. pontjában meghatározott, az Afad-törvény hatálya alá tartozó adatszolgáltatók és a bizalmi vagyonkezelési jogviszonyok Pmt. szerinti tényleges tulajdonosi adatait tartalmazó nyilvántartás;
2. **többségi állami tulajdonú vállalat:** teljes mértékben állami vagy helyi önkormányzati tulajdonban álló vállalat, többségi állami tulajdonban álló vállalat, valamint a helyi önkormányzat többségi tulajdonában álló vállalat;
3. **uniós jogi aktus:** az Európai Unió Működéséről Szóló Szerződés 75. cikke, illetve 215. cikke alapján elfogadott uniós jogi aktusok, valamint az e jogi aktusok felhatalmazása alapján elfogadott jogi aktusok, illetve intézkedések,
4. **ügyfél:** aki a Vagyonkezelővel üzleti kapcsolatot létesít vagy a Vagyonkezelő részére ügyleti megbízást ad
5. **ügyfél-átvilágítási intézkedések**: az ügyfél azonosítása, az ügyfél kockázati besorolása, a személyazonosság igazoló ellenőrzése, az üzleti kapcsolat vagy az ügyleti megbízás céljának és jellegének megismerése, az üzleti kapcsolat folyamatos figyelemmel kísérése, az ügyleti megbízásokat rendszeresen adó ügyfelek folyamatos figyelemmel kísérése, az ügyfél vagy a jogi személy vagy jogi személyiséggel nem rendelkező szervezet ügyfél képviselőjének adatszolgáltatása, az ügyfél képviselője által tett nyilatkozat megtétele, valamint a tényleges tulajdonos kilétének ellenőrzése, a tulajdonosi és a tényleges tulajdonosi struktúra megértése, kiemelt közszereplői nyilatkozat megtétele,
6. **ügylet**:
	* 1. az üzleti kapcsolat során a Vagyonkezelő szakmai tevékenységi körébe tartozó valamely szolgáltatás igénybevételéhez tartozó művelet, vagy
		2. az ügyleti megbízás.
7. **ügyleti megbízás**: olyan ügylet, amely az ügyfél és a Vagyonkezelő között a bizalmi vagyonkezelési szolgáltatás igénybevételére vonatkozó eseti jogviszony, és arra nem az üzleti kapcsolat keretein belül kerül sor,
8. **üzleti kapcsolat**: a bizalmi vagyonkezelés tevékenységi körébe tartozó szolgáltatás igénybevételére vonatkozó, szerződéssel létrejött tartós jogviszony,
9. **vagyon forrásának igazolása**: az ügyfél hárommillió forintot meghaladó értékű vagyoni eszközeinek - beleértve a materiális vagy immateriális javakat - forrását bemutató ügyfél-nyilatkozat,
10. **vagyonkezelő vezetője**: az a természetes személy, aki a Vagyonkezelő képviseletére, nevében döntési jogkör gyakorlására vagy az ezen Vagyonkezelőn belüli irányítási jogkör gyakorlására jogosult,
11. **vagyonkezelő belső szabályzatban meghatározott vezetője:** az a természetes személy, aki a vagyonkezelő vezetője által a belső szabályzatban meghatározásra kerül az alábbi szempontok figyelembevételével:

megfelelő ismeretekkel rendelkezik arra vonatkozóan, hogy a szolgáltató milyen mértékben van kitéve a pénzmosás és a terrorizmus-finanszírozás jelentette kockázatoknak, valamint

megfelelő vezetői hatáskörrel rendelkezik ahhoz, hogy a kockázati kitettséget befolyásoló döntéseket kezdeményezzen vagy hozzon.

1. **vezető testület:** valamely szolgáltató irányítási funkciót betöltő testülete, illetve a felvigyázási funkciót betöltő testülete;

**1. RÉSZ: PMT SZERINTI RENDELKEZÉSEK**

# V. ÜGYFÉL-ÁTVILÁGÍTÁSI KÖTELEZETTSÉG ÉS INTÉZKEDÉSEK VÉGREHAJTÁSA

## V.1. Az ügyfél-átvilágítási kötelezettség

A Vagyonkezelő köteles ügyfeleit átvilágítani:

1. az üzleti kapcsolat létesítésekor;
2. a négymillió-ötszázezer forintot elérő vagy meghaladó összegű ügyleti megbízás teljesítésekor;
3. pénzmosásra vagy terrorizmus finanszírozására utaló adat, tény vagy körülmény felmerülése esetén, ha az a) -b) pontban meghatározottak szerint átvilágításra még nem került sor;
4. ha a korábban rögzített ügyfélazonosító adatok valódiságával vagy megfelelőségével kapcsolatban kétség merül fel;
5. ha az ügyfél-azonosító adatokban bekövetkezett változás kerül átvezetésre és kockázatérzékenységi megközelítés alapján szükséges az ügyfél-átvilágítás ismételt elvégzése.

Az ügyfél-átvilágítási kötelezettség kiterjed az ügyleti megbízások esetén az egymással ténylegesen összefüggő, több ügyleti megbízásra, ha ezek együttes értéke eléri a négymillió-ötszázezer forintot. Ebben az esetben az átvilágítást azon ügyleti megbízás elfogadásakor kell végrehajtani, amellyel az ügyleti megbízások együttes értéke eléri a négymillió-ötszázezer forintot.

Üzleti kapcsolat létesítése esetén a Vagyonkezelő köteles elvégezni és írásban rögzíteni az ügyfél-átvilágítás érdekében az **ügyfél, üzleti kapcsolat** **kockázati szintbe történő besorolását**.

**[Az ügyfél kockázati szintjének megállapítása során a Vagyonkezelő köteles figyelembe venni az Afad-törvény 14. § (1) bekezdése alapján az** **ügyfélről közzétett adatokat és azok minősítését.]**

Az **üzleti kapcsolat létesítése** esetén alkalmazandó intézkedések az V.2. pontban, az V.1. pontban meghatározott **ügyleti megbízás**ra vonatkozó ügyfél-átvilágítási intézkedések az V.3. pontban kerülnek meghatározásra.

## V.2. Az ügyfél-átvilágítási intézkedések az üzleti kapcsolat létesítése esetén

### V.2.1 Általános szabályok

A Vagyonkezelő biztosítja, hogy az ügyfélre és az üzleti kapcsolatra vonatkozóan a rendelkezésre álló adatok és okiratok, valamint az ügyfél kockázati szintjének meghatározása naprakészek legyenek, így különösen az ügyfélre vonatkozóan rendelkezésre álló adatok és okiratok megváltozásáról történő tudomásszerzés esetén, a tényleges tulajdonosra vonatkozó adatok jogszabály alapján történő ellenőrzése céljából vagy az adózás területén történő együttműködés teljesítése érdekében a Vagyonkezelő köteles ellenőrizni az ügyfeleiről rendelkezésre álló adatokat. Ennek érdekében évente ellenőrzi az ügyfeleiről rendelkezésre álló adatokat. Ha az ellenőrzés során kétség merül fel az adatok és a nyilatkozatok naprakészségét illetően, akkor ismételten el kell végezni a kétség kizárásához szükséges ügyfél-átvilágítási intézkedéseket.

Az ellenőrzés során a Vagyonkezelő minden esetben köteles az adatszolgáltató ügyfelek tekintetében a rendelkezésére álló adatok ellenőrzésére a tényleges tulajdonosi nyilvántartásban. Amennyiben a Vagyonkezelő az ellenőrzése során a tényleges tulajdonosi nyilvántartásban tárolt adatoktól a tényleges tulajdonosi viszonyokat érintően érdemben eltérő adatot rögzít, ezt 5 munkanapon belül köteles jelezni a nyilvántartó szervnek. A jelzés során a Vagyonkezelő közli az általa rögzített tényleges tulajdonosi adatokat, valamint az adatrögzítés időpontját is. A Vagyonkezelő a jelzést követő 30 napon belül ugyanarra a tényleges tulajdonosi adatra vonatkozóan ismételten nem küldhet jelzést.

A Vagyonkezelő a szerződési feltételek között szerepelteti, hogy az üzleti kapcsolat fennállása alatt az ügyfél, annak meghatalmazottja, a Vagyonkezelőnél eljáró rendelkezésre jogosult, továbbá a Vagyonkezelőnél eljáró képviselő köteles a tudomásszerzéstől számított 5 munkanapon belül értesíteni az ügyfél-átvilágítás során megadott adatokban, illetve a tényleges tulajdonos személyét érintően bekövetkezett változásról.

**Ügyfél-átvilágítási intézkedések**

Az ügyfél-átvilágítás 5 alapintézkedésből áll:

1. az ügyfél (természetes, jogi és jogi személyiséggel nem rendelkező ügyfél, annak a Vagyonkezelőnél eljáró meghatalmazottja, a Vagyonkezelőnél eljáró rendelkezésre jogosultja, továbbá a Vagyonkezelőnél eljáró képviselője) azonosítása és a személyazonosság igazoló ellenőrzése,
2. az ügyfél/üzleti kapcsolat kockázati besorolása,
3. tényleges tulajdonos kilétének ellenőrzése (beleértve a jogi és tényleges tulajdonosi struktúra megértését),
4. az üzleti kapcsolat céljának és jellegének feltárása,
5. az üzleti kapcsolat, valamint az ügyleti megbízásokat rendszeresen adó ügyfél folyamatos figyelemmel kísérése, ennek keretében az ügyfél kockázati szintjének ellenőrzése és a kockázati szint változása esetén megteendő intézkedéseknek, valamint ehhez kapcsolódóan az összetett és szokatlan ügyletek és pénzügyi műveletek különös figyelemmel kísérésének és elemzésének elvégzése.

A kiemelt közszereplői státusz megállapítását (nyilatkoztatás és adatbázisból történő ellenőrzés) az alap ügyfél-átvilágítási intézkedések között szükséges rögzíteni. A kiemelt közszereplői státusz megalapozza hozzájárul a magas kockázati szintet.

Az ügyfél-átvilágítási kötelezettség teljesítése személyesen, vagy a Vagyonkezelő által üzemeltetett, biztonságos, védett, a felügyeletet ellátó szerv által meghatározott módon, előzetesen auditált elektronikus hírközlő eszköz útján is elvégezhető.

Adatváltozás esetén csak a megváltozott adat rögzítéséhez szükséges ügyfél-átvilágítás intézkedést kell elvégezni, amennyiben a korábban rögzített ügyfélazonosító adatok valódiságával vagy megfelelőségével kapcsolatban kétség nem merül fel.

Az üzleti kapcsolat létesítése esetén a Vagyonkezelő köteles az ügyfelet, annak a Vagyonkezelőnél eljáró meghatalmazottját, rendelkezésre jogosultját, továbbá képviselőjét azonosítani és személyazonosságának igazoló ellenőrzését elvégezni.

**[A Pmt. 11. § (2) bekezdése az ún. dinamikus ügyfél-átvilágítás lényegi elemét határozza meg annak biztosításához, hogy az ügyfélhez minden esetben az ügyfélkockázati szintjéhez megfelelő ügyfél-átvilágítási intézkedések társuljanak. Elvárás, hogy a Vagyonkezelő valamennyi ügyfelét/üzleti kapcsolatát kockázati szintbe sorolja. A Vagyonkezelő köteles valamennyi ügyfelet magas kockázatúnak tekinteni, a bizalmi vagyonkezelési tevékenységhez társítható magasabb ML/TF kockázatra, különösen annak több szereplős összetett tulajdonátruházási jellegére tekintettel.** **A dinamikus ügyfél-átvilágítás, az ügyfél-átvilágítási intézkedések mélysége és terjedelme, a monitoring és rendszeres adatellenőrzés kockázati szintnek megfelelően elvárt.]**

Az ügyfél és a tényleges tulajdonos személyazonosságának igazoló ellenőrzését az üzleti kapcsolat létesítése előtt kell lefolytatni. Az ellenőrzés az üzleti kapcsolat létesítése során is lefolytatható, ha ez a rendes üzletmenet megszakításának elkerülése érdekében szükséges, és ha a pénzmosás vagy a terrorizmus finanszírozásának valószínűsége csekély. Ebben az esetben a személyazonosság igazoló ellenőrzését az első ügylet teljesítéséig kell befejezni.

A szerződés megkötésekor nem ismert kedvezményezettre vonatkozó, a későbbi azonosításhoz és a személyazonosság igazoló ellenőrzéséhez szükséges valamennyi információt rögzíteni kell. Ebben az esetben a személyazonosság igazoló ellenőrzésének a kifizetéssel egyidejűleg vagy azt megelőzően kell megtörténnie, illetve azzal egyidejűleg vagy azt megelőzően, hogy a kedvezményezett a szerződésből eredő jogait érvényesíti.

Ha az ügyfél jogi személy vagy jogi személyiséggel nem rendelkező szervezet, a képviseletében vagy megbízása alapján eljáró személy átvilágítását követően a jogi személy, illetve a jogi személyiséggel nem rendelkező szervezet átvilágítását is el kell végezni.

A Vagyonkezelő, amennyiben az ellenőrzés során kétség merül fel az adatok és a nyilatkozatok naprakészségét illetően, köteles a kétség kizárásához szükséges ügyfél-átvilágítási intézkedéseket elvégezni.A Vagyonkezelőköteles az üzleti kapcsolatra vonatkozó adatokat, okiratokat naprakészen tartani.

Nem kell az ügyfél-átvilágítási intézkedéseket ismételten elvégezni, ha

* az ügyfél, a Vagyonkezelőnél eljáró meghatalmazott, rendelkezésre jogosult, továbbá képviselő vonatkozásában az ügyfél-átvilágítási intézkedések egyéb üzleti kapcsolat vagy ügyleti megbízás kapcsán már megtörténtek,
* jelen üzleti kapcsolat vagy ügyleti megbízás kapcsán az ügyfél, a Vagyonkezelőnél eljáró meghatalmazott, rendelkezésre jogosult, továbbá képviselő személyazonossága korábban megállapításra került, és
* nem történt változás a rendelkezésre álló adatokban.

### V.2.2 Az azonosítás és a személyazonosság igazoló ellenőrzése

Az üzleti kapcsolat létesítése esetén az ügyfelet, annak a Vagyonkezelőnél eljáró meghatalmazottját, a Vagyonkezelőnél eljáró rendelkezésre jogosultját, továbbá a Vagyonkezelőnél eljáró képviselőjét azonosítani kell, és el kell végezni a személyazonosságuknak igazoló ellenőrzését. Ennek során a rájuk, valamint az üzleti kapcsolatra és az ügyletre vonatkozóan az alábbi adatokat kell rögzíteni (1. melléklet):

Természetes személy esetén:

1. családi- és utónév,
2. születési családi és utónév,
3. állampolgárság,
4. születési hely és idő
5. anyja születési neve
6. lakóhely,[[6]](#footnote-7) ennek hiányában tartózkodási hely
7. azonosító okmány száma és típusa

Jogi személy vagy jogi személyiséggel nem rendelkező szervezet esetén:

1. név, rövidített név,
2. székhely, külföldi székhelyű vállalkozás esetén, amennyiben rendelkezik ilyennel, magyarországi fióktelep címe,
3. főtevékenység,
4. képviseletére jogosultak neve és beosztása,
5. ha ilyennel rendelkezik, a kézbesítései megbízottjának a következő adatai: családi- és utónév, lakcím, ennek hiányában tartózkodási hely,
6. cégbírósági nyilvántartásban szereplő jogi személy esetén cégjegyzékszám vagy egyéb jogi személy esetén a nyilvántartásba vételéről, vagy bejegyzéséről szóló határozat száma vagy nyilvántartási száma,
7. adószám

### V.2.3. Benyújtandó dokumentumok

A személyazonosság igazoló ellenőrzése érdekében a Vagyonkezelő megköveteli az alábbi okiratok bemutatását, vagy jogosult a közhiteles nyilvántartásból adatlekérdezést végezni:

Természetes személy esetén:

1. magyar állampolgár személyazonosság igazolására alkalmas hatósági igazolványát és lakcímet igazoló hatósági igazolványát, ez utóbbit abban az esetben, ha lakóhelye vagy tartózkodási helye Magyarországon található,
2. külföldi állampolgár úti okmányát vagy személyazonosító igazolványát, feltéve, hogy az magyarországi tartózkodásra jogosít, tartózkodási jogot igazoló okmányát vagy tartózkodásra jogosító okmányát, magyarországi lakcímet igazoló hatósági igazolványát, amennyiben lakóhelye vagy tartózkodási helye Magyarországon található.

Jogi személy, jogi személyiséggel nem rendelkező szervezet esetén:

a nevében vagy megbízása alapján eljárni jogosult személy fent megjelölt okiratának bemutatásán túl az azt igazoló - harminc napnál nem régebbi - okirat, hogy

1. a céget a cégbíróság nyilvántartásba vette, vagy a cég a bejegyzési kérelmét benyújtotta, egyéni vállalkozó esetében az egyéni vállalkozói tevékenység megkezdésének bejelentése megtörtént vagy az egyéni vállalkozó nyilvántartásba vételre került,
2. az 1. pontba nem tartozó belföldi jogi személy esetén, ha annak létrejöttéhez hatósági vagy bírósági nyilvántartásba vétel szükséges, a nyilvántartásba vétel megtörtént,
3. külföldi jogi személy vagy jogi személyiséggel nem rendelkező szervezet esetén a saját országának joga szerinti bejegyzése vagy nyilvántartásba vétele megtörtént.

Cégbejegyzési, hatósági vagy bírósági nyilvántartásba vétel iránti kérelem esetén:

1. bírósági vagy hatósági nyilvántartásba vétel iránti kérelem bírósághoz vagy hatósághoz történő benyújtását megelőzően a jogi személy vagy jogi személyiséggel nem rendelkező szervezet létesítő okirata.

Ebben az esetben a jogi személy vagy jogi személyiséggel nem rendelkező szervezet köteles a cégbejegyzés, hatósági vagy bírósági nyilvántartásba vétel megtörténtét követő harminc napon belül okirattal igazolni annak megtörténtét, és a Vagyonkezelő köteles rögzíteni a cégjegyzékszámot vagy egyéb nyilvántartási számot.

A személyazonosság igazoló ellenőrzése során ellenőrizni kell a meghatalmazott esetében a meghatalmazás érvényességét, a rendelkezésre jogosult rendelkezési jogosultságát, továbbá a képviselő képviseleti jogosultságát is.

A Vagyonkezelő a személyazonosság igazoló ellenőrzése érdekében a bemutatott okiratról – a lakcímet igazoló hatósági igazolvány személyi azonosítót igazoló oldala kivételével – másolatot készít, vagy a rögzítendő adatok vonatkozásában az elvégzett közhiteles nyilvántartásból történő adatlekérdezés eredményét rögzíti és nyilvántartja.

Az adatrögzítés és az okiratellenőrzés történhet auditált elektronikus hírközlő eszköz útján is.

A személyazonosságra vonatkozó adatokat az ügyfél esetében a felügyeletet ellátó szerv által meghatározott nyilvánosan hozzáférhető vagy olyan nyilvántartás alapján kell ellenőrizni, amelynek kezelőjétől törvény alapján a Vagyonkezelő adatigénylésre jogosult. Ilyen nyilvántartás többek között a tényleges tulajdonosi nyilvántartás, az IM Céginformációs és az Elektronikus Cégnyilvántartása, Interneten található céginformációs szolgáltatások, külföldi országok hatóságainak, hivatalos szerveinek honlapja, külföldi cégjegyzékek.

A következő adatok rögzítése mellőzhető, ha a személyazonosság igazoló ellenőrzése érdekében bemutatott okirat azt nem tartalmazza: születési családi és utónév, az anyja születési neve. Az állampolgárságra vonatkozó adat rögzítendő, de annak ellenőrzése mellőzhető, ha a személyazonosság igazoló ellenőrzése érdekében bemutatott okirat azt nem tartalmazza. Az ellenőrzés mellőzése esetén a szolgáltató azt rögzíti, hogy az adat rögzítésére az ellenőrzés mellőzésével került sor.[[7]](#footnote-8)

### V.2.4. A tényleges tulajdonosok azonosítása

Az ügyfél-átvilágítás során a természetes személy ügyfél köteles személyes megjelenéssel írásbeli nyilatkozatot tenni (2. melléklet), vagy auditált elektronikus hírközlő eszköz útján nyilatkozni, ha tényleges tulajdonos nevében vagy érdekében jár el.

A Vagyonkezelő ajogi személy vagy jogi személyiséggel nem rendelkező szervezet ügyfél tényleges tulajdonosát azonosítja és köteles minden további előírtintézkedést megtenni annak érdekében, hogy a tényleges tulajdonos kilétéről és tényleges tulajdonosi minőségéről meggyőződhessen. A jogi személy vagy jogi személyiséggel nem rendelkező szervezet ügyfelek vonatkozásában a szolgáltatónak fel kell tárnia az ügyfél tulajdonosi és irányítási rendszerét is.[[8]](#footnote-9)

**A bizalmi vagyonkezelési szerződés esetében tényleges tulajdonosokként kell rögzíteni az alábbi személyeket:**

* a vagyonrendelő(k), nem természetes személy vagyonrendelő esetén annak a IV. fejezet 41. pont a) vagy b) alpont szerinti közvetett, vagy közvetlen természetes személy tényleges tulajdonosa,
* a vagyonkezelő(k), nem természetes személy vagyonkezelő esetén annak a IV. fejezet 41. pont a) vagy b) alpont szerinti közvetett, vagy közvetlen természetes személy tényleges tulajdonosa,
* a kedvezményezett vagy a kedvezményezettek csoportja, nem természetes személy kedvezményezett esetén annak a IV. fejezet 41. pont a) vagy b) alpont szerinti közvetett, vagy közvetlen természetes személy tényleges tulajdonosa, továbbá
* az a természetes személy, aki a kezelt vagyon felett egyéb módon ellenőrzést, irányítást gyakorol, valamint
* adott esetben a vagyonkezelést ellenőrző személy(ek); nem természetes személy vagyonkezelést ellenőrző személy esetén annak a IV. fejezet 41. pont a) vagy b) alpont szerinti közvetett vagy közvetlen tényleges tulajdonosa.

Az adatszolgáltatás során a tényleges tulajdonosra vonatkozó alábbi adatokat kell rögzíteni:

Természetes személy ügyfél esetén a tényleges tulajdonos természetes személy:

* 1. családi és utónevét,
	2. születési családi és utónevét,
	3. állampolgárságát,
	4. születési helyét, idejét,
	5. lakóhelyét[[9]](#footnote-10), ennek hiányában tartózkodási helyét.

Jogi személy vagy jogi személyiséggel nem rendelkező szervezet ügyfél esetén a tényleges tulajdonos természetes személy:

* 1. családi és utónevét,
	2. születési családi és utónevét,
	3. állampolgárságát,
	4. születési helyét, idejét,
	5. lakcímét, ennek hiányában a tartózkodási helyét,
	6. a tulajdonosi érdekeltség jellegét és mértékét.

Az ügyfél arra vonatkozóan köteles nyilatkozni, hogy a tényleges tulajdonos kiemelt közszereplőnek minősül-e. Ha a tényleges tulajdonos kiemelt közszereplő, akkor ki kell töltenie a tényleges tulajdonosra vonatkozó kiemelt közszereplői nyilatkozatot (4. melléklet). A nyilatkozatnak tartalmaznia kell, hogy melyik pont alapján minősül kiemelt közszereplőnek.

Ha kétség merül fel a természetes személy tényleges tulajdonosa kilétével kapcsolatban, a Vagyonkezelő megtesz minden további intézkedést mindaddig, amíg nem bizonyosodik meg a tényleges tulajdonos személyéről.

A jogi személy vagy jogi személyiséggel nem rendelkező szervezet esetében a Vagyonkezelő megtesz minden – a felügyeletet ellátó szerv által meghatározott – további intézkedést mindaddig, amíg nem bizonyosodik meg a tényleges tulajdonos személyéről, ideértve összetettség esetén az ügyfél tulajdonosi és irányítási rendszerének megértését is. Az ügyfél tulajdonosi és irányítási rendszerének megértése nélkül az üzleti kapcsolat nem jöhet létre.

A tényleges tulajdonos kilétével kapcsolatban minden esetben meg kell érteni az ügyfél tulajdonosi és irányítási rendszerét, különösen a következő esetekben:

1. A jogi személy ügyfél tulajdonost vált és az új tulajdonosok háttere, megjelenése (például hajléktalanok) összeegyeztethetetlen a tevékenységével, illetve a tulajdonosváltást követően a társaság pénzügyi tevékenysége hirtelen átalakul.
2. A jogi személy tulajdonosi szerkezete összetett, nehezen átlátható, vagy a tulajdonosok között szerepel stratégiai hiányosságokkal rendelkező országban bejegyzett jogi személy, és tényleges tulajdonosnak az ugyanabban az országban lakóhellyel rendelkező, „igazgató, képviselő, manager” stb. pozícióban lévő személyeket jelölték meg, vagy az Internetes keresés során a megjelölt személy neve több céghez is köthető.

A tényleges tulajdonos személyazonosságára vonatkozó adatot ellenőrizni kell a bemutatott okirat, nyilvánosan hozzáférhető nyilvántartás vagy más olyan nyilvántartás alapján, amelynek kezelőjétől a Vagyonkezelő törvény alapján adatigénylésre jogosult. Ilyen nyilvántartás többek között a tényleges tulajdonosi nyilvántartás, az IM Céginformációs és az Elektronikus Cégnyilvántartása, Interneten található céginformációs szolgáltatások, külföldi országok hatóságainak, hivatalos szerveinek honlapja, külföldi cégjegyzékek.

A jogi személy vagy jogi személyiséggel nem rendelkező szervezet ügyfél képviselőjének nyilatkoztatása mellőzhető, ha a rögzítendő adatokat a bemutatott okiratok, valamint a tényleges tulajdonosi nyilvántartás vagy más olyan nyilvántartás alapján lehetséges rögzíteni, amelyeknek kezelőjétől a Vagyonkezelő törvény alapján adatigénylésre jogosult. Ilyen nyilvántartás többek között az IM Céginformációs és az Elektronikus Cégnyilvántartása, Interneten található céginformációs szolgáltatások, külföldi országok hatóságainak, hivatalos szerveinek honlapja, külföldi cégjegyzékek

Ekkor az arra vonatkozó információt is rögzíteni kell, hogy az adatok rögzítésére az ügyfél képviselőjének nyilatkoztatása mellőzésével került sor. [[10]](#footnote-11)

Azokban az esetekben, ahol az ügyfél tulajdonosai között nem természetes személyek is vannak, a tényleges tulajdonos megállapításánál figyelembe kell venni azokat a természetes személyeket is, akik a tulajdonosi láncban végig fenntartva a legalább 25 %-os részesedési aránnyal vagy szavazati joggal rendelkeznek, tényleges befolyással bírnak az ügyfél döntéseire, illetve tevékenységére.

A Vagyonkezelő köteles nyilvántartást vezetni a tényleges tulajdonos azonosítása és személyazonosságának igazoló ellenőrzése érdekében a megtett intézkedésekről. E kötelezettség teljesítése érdekében a Vagyonkezelő röviden leírja, hogy milyen módon és szinten ellenőrizte a tulajdonosi és irányítási struktúrát, illetve a tényleges tulajdonosokat. A Vagyonkezelő – jogi személy és jogi személyiséggel nem rendelkező ügyfél esetében – köteles a tényleges tulajdonos azonosítása érdekében megtett intézkedések elvégzését követően a tényleges tulajdonos(ok) adatainak rögzítésének dátumát nyilvántartásában rögzíteni.

Amennyiben a Vagyonkezelő az adatszolgáltató ügyfelek tekintetében az ügyfél-átvilágítási intézkedés végzésekor vagy azt követően a tényleges tulajdonosi nyilvántartásban tárolt adatoktól a tényleges tulajdonosi viszonyokat érintően érdemben eltérő adatot rögzít, ezt 5 munkanapon belül köteles jelezni a nyilvántartó szervnek. A jelzés során a Vagyonkezelő közli az általa rögzített tényleges tulajdonosi adatokat, valamint az adatrögzítés időpontját is. A Vagyonkezelő a jelzést követő 30 napon belül ugyanarra a tényleges tulajdonosi adatra vonatkozóan ismételten nem küldhet jelzést.

#### V.2.4.1 – A tényleges tulajdonos megállapítása és az összetett tulajdonosi szerkezetek felismerése

A Vagyonkezelőnek a tényleges tulajdonos azonosítása során a Pmt. tényleges tulajdonosra vonatkozó definíciója valamennyi pontjának való megfelelést vizsgálnia szükséges. Nem elegendő a tulajdoni hányad, vagy a szavazati jog mértéke alapján történő azonosítás. Az összetett tulajdonosi szerkezetek esetében különösen indokolt a tényleges irányítást, ellenőrzést gyakorló azonosítása.

Összetett tulajdonosi struktúra jellemzi az olyan társaságot, amelynek tulajdonosi szerkezete a társaság üzleti tevékenységének jellegéhez képest szokatlannak vagy túlzottan összetettnek tűnik.

A Vagyonkezelő olyan észszerű intézkedéseket tesz, amelyek alkalmazásával feltárja a tényleges tulajdonosi struktúra szerkezetét. A Vagyonkezelő ellenőrzi az elérhető nyilvántartásokban szereplő információkat, valamint szükségszerűen végigvezeti a tulajdonosi láncolatot is.Amennyiben elérhető nyilvántartásokban nem talál megfelelő információt a tényleges tulajdonosokról, további dokumentációt kér be a tulajdonosi láncolat megértése céljából. Ha kétség merül fel a tényleges tulajdonos kilétével kapcsolatban, a Vagyonkezelő ellenőrzi a tényleges tulajdonos személyazonosságát és kockázatérzékenységi alapon a tényleges tulajdonost is bevonhatja az ügyfél-azonosítási eljárásba.

Különösen fontos annak megértése, hogy vannak-e olyan személyek, amelyek az ügyfél tekintetében egyéb módon tényleges irányítást, ellenőrzést gyakorolnak. A Vagyonkezelő figyelembe veszi a közvetlen tulajdonlás nélküli irányítást hozzátartozói viszony vagy szerződéses kapcsolatok révén, az ügyfél tulajdonában lévő eszközöket és azokból való haszonszerzést, stratégiai döntésekért való felelősséget. A tényleges tulajdonosi nyilvántartásból - amennyiben hozzáfér, a jogi személy joghatósága szerinti adatbázisból - történő ellenőrzésen túlmenően a Vagyonkezelő további adatokat is beszerezhet magasabb kockázat esetén. Ezen túlmenően a Vagyonkezelő ellenőrzi a tényleges tulajdonos valós gazdasági kapcsolódását is, amely magában foglalja a tényleges tulajdonos és az ügyfél, illetve az ügyfél mögötti szervezetek közötti valós gazdasági, pénzügyi vagy üzleti érdekeket. Visszakereshető módon kell rendezni annak az okát, hogy miért az ügyfél által megnevezett vezető tisztségviselő került tényleges tulajdonosként rögzítésre.

A tulajdonosi szerkezet a társaság üzleti tevékenységének jellegéhez képest túlzottan összetett, ha

- a társaság tulajdonosi struktúrájában háromnál több társaság érintettségével egymásba fonódások (hurkok) révén a társaságok kölcsönösen egymás tulajdonosai, vagy

- a tulajdonosi szerkezetben több, mint három szinten, közvetett részesedéssel rendelkező tulajdonosok találhatók, vagy

- a tulajdonosi szerkezetben több mint négy jogi személy vagy jogi személyiséggel nem rendelkező társaság rendelkezik tulajdoni hányaddal.

### V.2.5. Az üzleti kapcsolat célja és jellege

Az üzleti kapcsolatra vonatkozóan a Vagyonkezelő rögzíti:

1. a szerződés típusát, tárgyát, időtartamát,
2. az ügyfél-átvilágítás módjának meghatározása érdekében azt, hogy az ügyfél kockázati szintje tekintettel a bizalmi vagyonkezelési tevékenységhez társítható magasabb ML/TF kockázatra, minden esetben magas,
3. a teljesítés körülményeit (hely, idő, mód),
4. információt az üzleti kapcsolat céljáról és tervezett jellegéről.

Adatváltozás esetén csak a megváltozott adat rögzítéséhez szükséges ügyfél-átvilágítás intézkedést kell elvégezni, amennyiben a korábban rögzített ügyfélazonosító adatok valódiságával vagy megfelelőségével kapcsolatban kétség nem merül fel.

A fenti adatok rögzítése auditált elektronikus hírközlő eszköz útján is elvégezhető.

Ezeken túl az üzleti kapcsolat létesítésekor az összes vagyonrendelés vonatkozásában kérni kell a pénzeszközök forrására vonatkozó információk rendelkezésre bocsátását, valamint a pénzeszközök forrására vonatkozó dokumentumok bemutatását[[11]](#footnote-12). A pénzeszközök forrására vonatkozó információt az azonosítási adatlapon (1. melléklet) kell feltüntetni.

Amennyiben a pénzeszközök forrására vonatkozó dokumentumok nem állnak rendelkezésre, úgy az MNB – legfeljebb 100 millió forint összeg igazolására – elfogadhatónak tartja az ügyfél teljes bizonyító erejű magánokiratban történő nyilatkoztatását a pénzeszköz forrásáról és a fenti pontokban szereplő okiratok hiányának okáról. Az MNB követendő jó gyakorlatnak tartja, ha ennek lehetőségét a Vagyonkezelő a korábban vagyon forrására vonatkozó nyilatkozatot tett ügyfeleinek a nyilatkozatban foglaltakkal összhangban lévő ügyleteire korlátozza.

### V.2.6. Vezetői jóváhagyástól függő ügyletek – a jóváhagyó vezető nevét, beosztását és elérhetőségét a 11. melléklet tartalmazza

Kötelező a vezetői jóváhagyás az üzleti kapcsolat létesítéséhez, illetve az ügyleti megbízás teljesítéséhez minden esetben, tekintettel a bizalmi vagyonkezelési tevékenységhez társítható magasabb ML/TF kockázatra.

2024. július 1-jétől az üzleti kapcsolat létesítésekor kizárólag a Pmt. 3. § 18a. pontja szerinti kijelölt felelős vezető dönthet.

### V.2.7. Monitoring, megerősített eljárás

Az üzleti kapcsolatot folyamatosan figyelemmel kell kísérni - ideértve az üzleti kapcsolat fennállása folyamán teljesített ügyletek, valamint az ügyfél kockázati szintjének ellenőrzése és a kockázati szint változása esetén megteendő intézkedéseknek, valamint ehhez kapcsolódóan az összetett és szokatlan ügyletek és pénzügyi műveletek elemzését is - annak megállapítása érdekében, hogy az adott ügylet összhangban áll-e az ügyfélről rendelkezésre álló adatokkal és ez alapján szükség van-e az ügyféllel szemben pénzmosás megelőzésével kapcsolatos intézkedések végrehajtására. 2020. október 1-étől az üzleti kapcsolat és az ügyleti megbízásokat rendszeresen adó ügyfél folyamatosan figyelemmel kísérése is elvárt.

Különös figyelmet kell fordítani valamennyi szokatlan ügyletre**,** a szokatlanul nagy értékű, illetve szokatlan ügylettípusban végrehajtott, vagy gazdasági vagy jogszerű cél nélküli ügyletre és pénzügyi műveletre.

#### V.2.7.1 Megerősített eljárás

Az üzleti kapcsolat folyamatos figyelemmel kísérését minden esetben megerősített eljárásban kell végrehajtani, tekintettel a bizalmi vagyonkezelési tevékenységhez társítható magasabb ML/TF kockázatra.

Az ügyfeleknél a belső kockázatértékelésében meghatározott ügyleteket a VII. fejezetben foglaltak szerint kell szűrni, pénzmosás és terrorizmus finanszírozása szempontjából elemezni, valamint értékelni.

A Vagyonkezelő a megerősített eljárás alá tartozó ügyfelek esetében az ügyfele pénzmosás szempontjából kockázatos ügyletei vonatkozásában:

* haladéktalanul beszerzi a pénzeszköz forrására vonatkozó információkat, valamint ezen információk igazoló ellenőrzése érdekében az igazoló dokumentumok bemutatását is megköveteli,
* ellenőrzi, hogy az ügyféllel vagy annak jelentős ügyleti partnereivel kapcsolatban nem merült-e fel negatív jellegű, hiteles és megbízható nyilvános forrásból származó információ, továbbá
* megvizsgálja, hogy ügyfele üzleti tevékenysége gazdasági szempontból racionális-e.[[12]](#footnote-13)

### V.2.8. Az üzleti kapcsolat megszüntetésének esetei

Üzleti kapcsolat nem létesíthető és az ügylet nem teljesíthető, továbbá a már fennálló üzleti kapcsolatot meg kell szüntetni, ha a Pmt. által előírt ügyfél-átvilágítás eredménye nem áll teljeskörűen rendelkezésre (beleértve a jogi személy ügyfél tulajdonosi és irányítási rendszerének megismerését és megértését is), így, ha az ügyfél átvilágítása nem végezhető el teljeskörűen, azaz:

* az ügyfél a tényleges tulajdonosra vonatkozó nyilatkozatot, 2025. január 1-jét követően a nyilatkozatot, vagy adatszolgáltatást megtagadja,
* a tényleges tulajdonos kilétével kapcsolatban kétség merül fel, és a Vagyonkezelő megtett minden szükséges lépést a tényleges tulajdonos azonosítása, valamint személyazonosságának igazoló ellenőrzése érdekében és a kétség továbbra is fennáll,
* nyilvánosan hozzáférhető nyilvántartásban vagy más olyan nyilvántartásban – amelynek kezelőjétől a Vagyonkezelő törvény alapján adatigénylésre jogosult – történt ellenőrzés után fennmaradó kétség esetén,
* a pénzeszköz és adott esetben a vagyon forrása a Vagyonkezelő számára megnyugtató módon nem tisztázódik.

Az ügyfélazonosító adatok valódiságával vagy megfelelőségével kapcsolatban kétségre okot adhat többek között:

* a kártyaformátumú személyazonosító igazolvány, vezetői engedély vagy útlevél egyes elemei és azok elhelyezkedése nem felel meg az okmányt kiállító hatóság előírásainak,
* az egyes biztonsági elemek – különösen a hologram, a kinegram vagy ezekkel megegyező más biztonsági elemek – felismerhetetlenek, vagy sérültek,
* a kártyaformátumú személyazonosító igazolvány, vezetői engedély vagy útlevél okmányazonosítója felismerhetetlen vagy sérült;
* az ügyfél arcképe nem egyezik az általa bemutatott kártyaformátumú személyazonosító igazolványon, vezetői engedélyen vagy útlevélen látható arcképpel;
* a kártyaformátumú személyazonosító igazolványon, vezetői engedélyen vagy útlevélen megtalálható adatok logikailag nem feleltethetők meg az ügyfélről rendelkezésre álló adatokkal.

Amennyiben az ügyfélazonosító adatok valódiságával vagy megfelelőségével kapcsolatban kétség merül fel, úgy törekedni kell másik okmány bekérésére az ügyfél-átvilágítás elvégzése érdekében.

### V.2.9. Négymillió-ötszázezer forintot elérő összegű ügylet teljesítésének megtagadása

A Vagyonkezelő a nyilvántartó szerv Afad-törvény 14. § (1) bekezdés szerinti közzététele alapján köteles megtagadni a „megbízhatatlan” minősítésű tényleges tulajdonosi adatokkal rendelkező adatszolgáltató ügyfél által kezdeményezett, négymillió-ötszázezer forintot elérő összegű ügylet teljesítését.

## V.3. Az ügyfél-átvilágítási intézkedések az ügyleti megbízás teljesítése esetén

Az ügyfelet, annak a Vagyonkezelőnél eljáró meghatalmazottját, rendelkezésre jogosultját, továbbá képviselőjét azonosítani kell, és el kell végezni a személyazonosságuknak igazoló ellenőrzését:

* négymillió-ötszázezer forintot elérő vagy meghaladó összegű ügyleti megbízás teljesítésekor.

Ennek során a Vagyonkezelő az ügyfélre, az ügyfélhez kapcsolódó személyekre, valamint az üzleti kapcsolatra vonatkozóan az V.2.2 pont szerinti adatokat rögzíti (1. melléklet).

A személyazonosság igazoló ellenőrzése érdekében a Vagyonkezelő megköveteli az V.2.3 pont szerinti benyújtandó dokumentumok bemutatását, vagy jogosult a közhiteles nyilvántartásból adatlekérdezést végezni.

Az ügyleti megbízásra vonatkozóan a Vagyonkezelőrögzíti:

* a megbízás tárgyát és összegét,
* a teljesítés körülményeit (hely, idő, mód).

A Vagyonkezelő az összeghatárt elérő ügyleti megbízás esetében kéri a pénzeszközök forrására vonatkozó információk rendelkezésre bocsátását, valamint a pénzeszközök forrására vonatkozó dokumentumok bemutatását. A pénzeszközök forrására vonatkozó információt az azonosítási adatlapon (1. melléklet) kell feltüntetni.

Amennyiben a pénzeszközök forrására vonatkozó dokumentumok nem állnak rendelkezésre, úgy az MNB – legfeljebb 100 millió forint összeg igazolására – elfogadhatónak tartja az ügyfél teljes bizonyító erejű magánokiratban történő nyilatkoztatását a pénzeszköz forrásáról és a fenti pontokban szereplő okiratok hiányának okáról. Az MNB követendő jó gyakorlatnak tartja, ha ennek lehetőségét a Vagyonkezelő a korábban vagyon forrására vonatkozó nyilatkozatot tett ügyfeleinek a nyilatkozatban foglaltakkal összhangban lévő ügyleteire korlátozza.

Az ügyfél-átvilágítási kötelezettség kiterjed az ügyleti megbízások esetén az egymással ténylegesen összefüggő, több ügyleti megbízásra, ha ezek együttes értéke eléri a négymillió-ötszázezer forintot. Ebben az esetben az ügyfél-átvilágítást azon ügyleti megbízás elfogadásakor kell végrehajtani, amellyel az együttes értékük eléri a négymillió-ötszázezer forintot.

Az egymással ténylegesen összefüggő ügyleti megbízások rögzítése érdekében - a háromszázezer forintot elérő vagy meghaladó összegű ügyleti megbízás teljesítésekor az alábbi adatokat kell rögzíteni:

Természetes személy:

* családi és utónév,
* születési hely és idő,
* ügyleti megbízás tárgya és összege.

Jogi személy vagy jogi személyiséggel nem rendelkező szervezet:

* név és rövidített név,
* székhely, külföldi székhelyű vállalkozás esetén, amennyiben rendelkezik ilyennel, magyarországi fióktelep címe,
* ügyleti megbízás tárgya és összege.

Ezen felül kérhető a személyazonosság igazolására alkalmas okiratok bemutatása (ld. V.2.3. pont.)

Az ügyleti megbízás teljesítése során a természetes személy ügyfél köteles személyes megjelenéssel írásbeli nyilatkozatot tenni, vagy auditált elektronikus hírközlő eszköz útján nyilatkozni, ha tényleges tulajdonos nevében vagy érdekében jár el.

A jogi személy vagy jogi személyiséggel nem rendelkező szervezet ügyfél képviselője - az ügyfél által vezetett pontos és naprakész nyilvántartás alapján – köteles írásban vagy auditált elektronikus hírközlő eszköz útján nyilatkozni a jogi személy vagy jogi személyiséggel nem rendelkező szervezet ügyfél tényleges tulajdonosáról. A Vagyonkezelő megtesz minden további, a felügyeletet ellátó szerv által meghatározott intézkedést mindaddig, amíg nem bizonyosodik meg a tényleges tulajdonos személyéről, ideértve az ügyfél tulajdonosi és irányítási rendszerének megértését is. [[13]](#footnote-14)

A Vagyonkezelő a jogi személy vagy jogi személyiséggel nem rendelkező szervezet ügyfél tényleges tulajdonosát azonosítja és köteles további, e Segédlet V.2.4.1pontjában meghatározott intézkedéseket megtenni annak érdekében, hogy a tényleges tulajdonos kilétéről és tényleges tulajdonosi minőségéről meggyőződhessen. A jogi személy vagy jogi személyiséggel nem rendelkező szervezet ügyfelek vonatkozásában a szolgáltatónak fel kell tárnia az ügyfél tulajdonosi és irányítási rendszerét is.

Az ügyleti megbízás teljesítése során a Vagyonkezelő atényleges tulajdonosra vonatkozóan az V.2.4 pont szerinti adatokat rögzíti, valamint végrehajtja az V.2.4. és az V.2.4.1 pontban foglaltakat.

Az ügyleti megbízás teljesítése során a Vagyonkezelőrögzíti az ügyfél nyilatkozatát arra vonatkozóan, hogy kiemelt közszereplőnek vagy kiemelt közszereplő közeli hozzátartozójának, vagy a kiemelt közszereplővel közeli kapcsolatban álló személynek minősül-e, valamint végrehajtja az V.4 pontban foglaltakat.

Az ügyfél és a tényleges tulajdonos személyazonosságának igazoló ellenőrzését az ügyleti megbízás végrehajtása előtt kell lefolytatni.

A Vagyonkezelő megtagadja az ügyleti megbízás teljesítését, amennyiben az e pontban meghatározott intézkedéseket nem tudja végrehajtani.

Az ügyleti megbízásokat rendszeresen adó ügyfelek megbízásait folyamatosan figyelemmel kell kísérni – ideértve a teljesített ügyletek elemzését is – annak megállapítása érdekében, hogy az adott ügylet összhangban áll-e az ügyfélről rendelkezésre álló adatokkal és ez alapján szükség van-e az ügyféllel szemben pénzmosás megelőzésével kapcsolatos intézkedések végrehajtására. Különös figyelmet kell fordítani a szokatlanul nagy értékű, illetve szokatlan ügylettípusban végrehajtott, vagy gazdasági vagy jogszerű cél nélküli ügyletre és pénzügyi műveletre.

Adatváltozás esetén a Vagyonkezelőnek csak a megváltozott adat rögzítéséhez szükséges ügyfél-átvilágítás intézkedést kell elvégeznie, amennyiben a korábban rögzített ügyfélazonosító adatok valódiságával vagy megfelelőségével kapcsolatban kétség nem merül fel.

## V.4. Kiemelt közszereplő státusz megállapítása

A természetes személy ügyfél köteles személyes megjelenéssel írásbeli nyilatkozatot (5. melléklet) tenni, vagy auditált elektronikus hírközlő eszköz útján nyilatkozni arra vonatkozóan, hogy kiemelt közszereplőnek vagy kiemelt közszereplő közeli hozzátartozójának, vagy a kiemelt közszereplővel közeli kapcsolatban álló személynek minősül-e. Ha igen, akkor a nyilatkozatnak tartalmaznia kell, hogy melyik pont alapján minősül annak. A nyilatkozatnak tartalmaznia kell továbbá a pénzeszközök forrására és a vagyon forrására vonatkozó információt. Az üzleti kapcsolat létesítésekor, illetve az adott összeghatárokat elérő (eseti) ügyleti megbízások esetén magánokirat benyújtása esetében a Vagyonkezelő beszerzi a vagyon forrására vonatkozó információkat és dokumentumokat, egyéb eseti ügyleti megbízásoknál a pénzeszköz forrás igazolása szükséges. A vagyon forrására vonatkozó nyilatkozat mintája a Szabályzat 6. melléklete (természetes személy ügyfél).

A Vagyonkezelő intézkedéseket tesz a nyilatkozatban foglaltak jogszabály alapján e célra rendelkezésére álló vagy nyilvánosan hozzáférhető nyilvántartásban történő ellenőrzése érdekében, valamint saját nyilvántartást vezet az ellenőrzés érdekében megtett intézkedésekről.

A kiemelt közszereplővel létesített üzleti kapcsolat monitoringját megerősített eljárásban kell végrehajtani (V.2.6.1. pont).

Az ügyfél nyilatkoztatása mellőzhető, ha az adatok a bemutatott okiratok, valamint a nyilvánosan hozzáférhető nyilvántartások vagy olyan nyilvántartások alapján kerül rögzítésre, amelyeknek kezelőjétől a Vagyonkezelő a törvény alapján adatigénylésre jogosult. Az ügyfél nyilatkoztatása mellőzhető, ha az adatok a bemutatott okiratok, valamint a nyilvánosan hozzáférhető Ilyen nyilvántartás többek között az IM Céginformációs és az Elektronikus Cégnyilvántartása, interneten található céginformációs szolgáltatások, internetes kereső által felhozott nyilvántartások, külföldi országok hatóságainak, hivatalos szerveinek honlapja, külföldi cégjegyzékek.

Ebben az esetben az arra vonatkozó információt is rögzíteni kell, hogy az adatok rögzítésére az ügyfél nyilatkoztatása mellőzésével került sor.

V.1. Módosuló elvárások

A Vagyonkezelő köteles olyan kockázatkezelési rendszert kialakítani és fenntartani, amely alapján képes megállapítani, hogy az ügyfél vagy a tényleges tulajdonos kiemelt közszereplőnek vagy kiemelt közszereplő közeli hozzátartozójának, vagy a kiemelt közszereplővel közeli kapcsolatban álló személynek minősül-e.

A Vagyonkezelő nyilvános, vagy egyéb számára elérhető adatbázisokból, internetes kereső által felhozott nyilvántartások alapján tudja ellenőrizni a kiemelt közszereplői státuszt és kapcsolatokat.

## V.5. Egyszerűsített ügyfél-átvilágítás

A Vagyonkezelő nem alkalmaz egyszerűsített ügyfél-átvilágítást tekintettel a bizalmi vagyonkezelési tevékenységhez társítható magasabb ML/TF kockázatra.

## V.6. Fokozott ügyfél-átvilágítás

A Vagyonkezelő köteles valamennyi ügyfelet magas kockázatúnak tekinteni a bizalmi vagyonkezelési tevékenységhez társítható magasabb ML/TF kockázatra, különösen annak több szereplős összetett tulajdonátruházási jellegére tekintettel.

A normál ügyfél-átvilágítási intézkedéseken túlmenően a következő fokozott ügyfél-átvilágítási intézkedéseket is el kell végezni.

V.6.1 Fokozott ügyfél-átvilágítási intézkedések

* Az üzleti kapcsolat létesítésekor kizárólag a Vagyonkezelő jóváhagyó vezetője (2024. július 1-jétől a Pmt. 3. § 18a. pont szerinti kijelölt felelős vezető) dönthet ezen esetekben.
* Az üzleti kapcsolat folyamatos figyelemmel kísérését a Vagyonkezelő megerősített eljárásban hajtja végre**.**

A fenti két kötelező intézkedés mellett a Vagyonkezelő a következő ügyfél-átvilágítási intézkedéseket alkalmazhatja:

* beszerzi az ügyfél vagyonának forrására vonatkozó információkat (6. és 7. melléklet);
* az ügyfél és a tényleges tulajdonos vonatkozásában
	+ személyesen vagy
	+ az általa üzemeltetett, biztonságos, védett, előzetesen auditált elektronikus hírközlő eszköz útján, vagy
	+ távoli azonosítás útján közjegyző, külképviselet, vagy okirat kiállításának helye szerinti állam hiteles másolat készítésére feljogosított hatóságának közreműködésével elvégzi az ügyfél személyazonosság igazoló ellenőrzésére és a tényleges tulajdonos kilétére irányuló intézkedéseket.

A normál ügyfél-átvilágítási intézkedéseken és a fentieken túlmenően a Vagyonkezelő további fokozott ügyfél átvilágítási intézkedéseket alkalmazhat, , többek között az alábbi tevékenységek elvégzésével:

* médiafigyelés (kedvezőtlen médiainformációk elemzése);
* hiteles személyektől, forrásokból származó információk beszerzése;
* ügyfélprofil készítése;
* specifikus vagyon forrás-vizsgálat;
* további információ az üzleti kapcsolatról, a bizalmi vagyonkezelési szerződésben foglalt szereplőkről;
* az üzleti kapcsolat céljáról, jellegéről további információk;
* annak feltárása, hogy miért az adott ország területén igényel az ügyfél szolgáltatást;
* pénzeszköz rendeltetési helyének meghatározása;
* az ügyfél és a tényleges tulajdonos több forrásból történő verifikálása.

A fokozott ügyfél-átvilágítás tekintetében további iránymutatásokat, elvárásokat a 15/2022. (IX.15.) MNB ajánlás tartalmaz.

**Az MNB segédlettel támogatja a belső kockázatok felmérését és a kapcsolódó intézkedések meghatározását, amely a** [**https://www.mnb.hu/felugyelet/szabalyozas/penzmosas-ellen/szabalyzatok-segedletek/segedlet-a-belso-szabalyzat-elkeszitesehez**](https://www.mnb.hu/felugyelet/szabalyozas/penzmosas-ellen/szabalyzatok-segedletek/segedlet-a-belso-szabalyzat-elkeszitesehez) **linken található.**

**A jogértelmezést továbbá kérdések és válaszok (Q&A) publikálásával is támogatjuk:** [**https://www.mnb.hu/felugyelet/szabalyozas/penzmosas-ellen/kotelezo-es-iranyado-szabalyok/jogertelmezesi-kerdesek-es-valaszok-q-a**](https://www.mnb.hu/felugyelet/szabalyozas/penzmosas-ellen/kotelezo-es-iranyado-szabalyok/jogertelmezesi-kerdesek-es-valaszok-q-a)

### V.6.2. Stratégiai hiányosságokkal rendelkező, kiemelt kockázatot jelentő harmadik országok

A stratégiai hiányosságokkal rendelkező, kiemelt kockázatot jelentő harmadik országból származó ügyféllel történő üzleti kapcsolat létesítése vagy az ügyleti megbízás végrehajtása előtt a normál ügyfél-átvilágítási intézkedéseken túlmenően a Vagyonkezelő a következő ügyfél-átvilágítási intézkedéseket végzi el:

* további információk rendelkezésre bocsátása
	+ az ügyfélre és a tényleges tulajdonosra,
	+ az üzleti kapcsolatra,
	+ az ügyfél és a tényleges tulajdonos pénzeszközei és a vagyona forrására,
	+ a végrehajtandó vagy végrehajtott ügyletek indokaira

vonatkozóan;

* az üzleti kapcsolat létesítésekor kizárólag a Vagyonkezelő vezetője (2024. július 1-jétől a Pmt. 3. § 18a. pont szerinti kijelölt felelős vezető) dönthet ezen esetekben;
* az üzleti kapcsolat folyamatos figyelemmel kísérését a Vagyonkezelő megerősített eljárásban hajtja végre**.**

A Vagyonkezelő a stratégiai hiányosságokkal rendelkező, kiemelt kockázatot jelentő harmadik országból származó ügyféllel történő üzleti kapcsolat létesítése vagy az ügyleti megbízás végrehajtása előtt mentesítést adhat kockázatérzékenységi alapon a következő intézkedések alól:

* + további fokozott ügyfél-átvilágítási intézkedések elvégzése;
	+ jelentéstételi kötelezettség bevezetése; vagy
	+ a Vagyonkezelő által meghatározott korlátozások alkalmazása.

### V.6.3. Személyesen meg nem jelenő ügyfél

Az azonosítás és a személyazonosság igazoló ellenőrzése érdekében az azonosítási adatokat tartalmazó okiratok hiteles másolatát kell minden esetben megkérni, ha az ügyfél, a rendelkezésre jogosult, a képviselő vagy a meghatalmazott nem jelent meg személyesen az azonosítás és a személyazonosság igazoló ellenőrzése céljából.

Az okirat hiteles másolata abban az esetben fogadható el az azonosítás és a személyazonosság igazoló ellenőrzése teljesítéséhez, ha

* + azt közjegyző vagy magyar külképviseleti hatóság a közjegyzőkről szóló törvény (a továbbiakban: Kjtv.) másolat hitelesítésének tanúsítására vonatkozó szabályai szerint hitelesítette, vagy
	+ a másolatot az okirat kiállításának helye szerinti állam hiteles másolat készítésére feljogosított hatósága készítette, és - nemzetközi szerződés eltérő rendelkezése hiányában - a magyar külképviseleti hatóság felülhitelesítette e hatóság másolaton szereplő aláírását és bélyegzőlenyomatát.

A Vagyonkezelő ezen túlmenően beszerzi a tényleges tulajdonosi és a kiemelt közszereplői nyilatkozatokat az ügyféltől.

## V.7. Más szolgáltató által elvégzett ügyfél-átvilágítás

A Vagyonkezelő jogosult elfogadni az ügyfél-átvilágítás eredményét, ha az ügyfél-átvilágítást

* + Magyarország területén vagy az Európai Unió más tagállamában székhellyel, fiókteleppel vagy telephellyel rendelkező szolgáltató végezte el, vagy
	+ olyan harmadik országban székhellyel, fiókteleppel vagy telephellyel rendelkező szolgáltató végezte el, amely a Pmt.-ben meghatározott vagy azokkal egyenértékű ügyfél-átvilágítási és nyilvántartási követelményeket alkalmaz, és felügyeletére is az e törvényben megállapított vagy azokkal egyenértékű követelmények szerint kerül sor, vagy székhelye, fióktelepe, telephelye olyan harmadik országban van, amely az e törvényben meghatározottakkal egyenértékű követelményeket ír elő.

Ebben az esetben az ügyfél-átvilágítási kötelezettség teljesítése vonatkozásában a felelősség a Vagyonkezelőt terheli.

Ha az ügyfél-átvilágítást harmadik országban székhellyel, fiókteleppel vagy telephellyel rendelkező szolgáltató végezte el, annak eredménye abban az esetben fogadható el, ha a szolgáltató

* + az e törvényben megállapított vagy azokkal egyenértékű ügyfél-átvilágítási és nyilvántartási követelményeket alkalmaz, és felügyeletére is az e törvényben megállapított vagy azokkal egyenértékű követelmények szerint kerül sor, vagy
	+ székhelye, fióktelepe vagy telephelye olyan harmadik országban van, amely az e törvényben meghatározottakkal egyenértékű követelményeket ír elő.

Az ügyfél-átvilágítás eredménye elfogadásának nem jelenti akadályát, ha a követelmények alapját képező okiratok és adatok köre nem egyezik meg a Pmt.-ben, illetve e Szabályzatban meghatározottakkal.

A Vagyonkezelő nem fogadja el az ügyfél-átvilágítás eredményét, ha az ügyfél-átvilágítást olyan harmadik országban székhellyel, fiókteleppel vagy telephellyel rendelkező szolgáltató végezte el, amely stratégiai hiányosságokkal rendelkező, kiemelt kockázatot jelentő harmadik országnak minősül, kivéve, ha Magyarország területén vagy az Európai Unió más tagállamában székhellyel rendelkező szolgáltató stratégiai hiányosságokkal rendelkező, kiemelt kockázatot jelentő harmadik országban található fióktelepétől és leányvállalatától történik az átvétel, ha a fióktelep vagy leányvállalat megfelel a Pmt. 62. §-ban meghatározott csoportszintű politikáknak és eljárásoknak.

A Vagyonkezelő az ügyfél-átvilágítás elvégzése érdekében igényelt adatot csak az érintett ügyfél hozzájárulása esetén jogosult más szolgáltató rendelkezésére bocsátani.

Amennyiben az ügyfél-átvilágítást lefolytató szolgáltató és az ügyfélátvilágítás eredményét elfogadó szolgáltató az ügyfél-átvilágítás eredményének a rendelkezésére bocsátásáról megállapodott, az ügyfél-átvilágítást lefolytató szolgáltató az ügyfél-átvilágítás eredményét elfogadó szolgáltató írásbeli kérésére az ügyfél vagy a tényleges tulajdonos azonosítása és személyazonossága igazoló ellenőrzése érdekében rögzített adat, továbbá a személyazonosságra vonatkozó egyéb dokumentáció másolatát - az érintett ügyfél hozzájárulása esetén - haladéktalanul köteles az ügyfél-átvilágítás eredményét elfogadó szolgáltató rendelkezésére bocsátani.

A szerződéses jogviszonyon alapuló kiszervezés és az ügynöki tevékenység nem minősül más szolgáltató által elvégzett azonosítás átvételének. Az ügyfél-átvilágítás eredményének rendelkezésre bocsátása és elfogadása vonatkozásában a kiszervezett tevékenységet végző, illetve az ügynök a szolgáltató részének minősül.

## V.8. Belső kockázatértékelés

A belső kockázatértékelés elkészítése mellőzhető, figyelemmel arra a tényre, hogy a Vagyonkezelő köteles valamennyi ügyfelét magas kockázatúnak tekinteni, a bizalmi vagyonkezelési tevékenységhez társítható magasabb ML/TF kockázatra, különösen annak több szereplős összetett tulajdonátruházási jellegére tekintettel.

# VI. BEJELENTÉSI KÖTELEZETTSÉG

Az alkalmazottak a

* + pénzmosásra,
	+ terrorizmus finanszírozására, vagy
	+ dolog büntetendő cselekményből való származására

utaló adat, tény, körülmény felmerülése esetén kötelesek a kijelölt személynek haladéktalanul írásban bejelentést tenni (8. melléklet).

A bejelentést a végrehajtott vagy végrehajtandó ügylet és az ügyfél által kezdeményezett, de végre nem hajtott ügylet esetében és akkor is kell vizsgálni, ha az ügyfél-átvilágítási intézkedések végrehajtása meghiúsult.

A bejelentés FIU részére történő továbbításáig nem teljesíthető az ügylet. Amennyiben az ügylet nem teljesítése nem lehetséges, vagy a bejelentésnek az ügylet végrehajtását megelőző teljesítése a kedvezményezett nyomon követését veszélyeztetné, a kijelölt személy az ügylet végrehajtása után továbbítja a bejelentést.

A bejelentést és annak mellékleteit a pénzügyi információs egység által meghatározott formában kell továbbítani az FIU-nak. A bejelentés védelemmel ellátott elektronikus üzenet útján, az [**Általános Nyomtatványkitöltő**](https://www.nav.gov.hu/nav/letoltesek/nyomtatvanykitolto_programok/nyomtatvany_apeh/keretprogramok/abevjava_install.html) (**ÁNYK**) keretprogramon belül kitöltendő nyomtatvány felhasználásával történik. A védelemmel ellátott elektronikus üzenet beküldése az ÁNYK keretrendszerben kitölthető **VPOP\_PMT17** elnevezésű nyomtatvánnyal, illetve a szűkített adattartalmú VPOP\_PMT17XML és a megfelelő XML állomány csatolásával teljesíthető: https://pei.nav.gov.hu/pmt-es-kit-szerinti-elektronikus-bejelentes/pmt-es-kit-szerinti-elektronikus-bejelentes

## VI.1. A bejelentés tartalma és megtételéhez kapcsolódó szabályok

* + - * A Vagyonkezelő neve, adatai, kijelölt személy neve, munkahelyi címe, telefonszáma,
			* az ügyfél, kapcsolódó személyek, illetve tényleges tulajdonos ügyfél-átvilágítás során rögzített adatai,
			* a bejelentés alapjául szolgáló adat, tény, vagy körülmény részletes leírása, a Vagyonkezelő által tett intézkedések,
			* a bejelentés kelte.

A bejelentéshez mellékelni kell a rendelkezésre álló, pénzmosásra és a terrorizmus finanszírozására utaló adat, tény, körülmény meglétét alátámasztó, rendelkezésre álló dokumentumokat.

A bejelentési adatlap kitöltéséért, valamint annak a kijelölt személy részére való megküldéséért a bejelentő alkalmazott felel.

A bejelentéseket az FIU részére kell teljesíteni, amelynek elérhetőségét e Szabályzat 9/1. melléklete tartalmazza.

Az FIU kérheti a pénzmosás és a terrorizmus finanszírozására utaló adat, tény, körülmény kiegészítését, mely megkeresést a megadott határidőn belül teljesíteni kell.

A Vagyonkezelő bejelentés alapjául szolgáló adat, tény, körülmény észlelése esetén az üzleti kapcsolatot az ügyféllel azonnali hatállyal megszüntetheti, amennyiben a felmondási idővel járó késedelem azzal a veszéllyel jár, hogy a Vagyonkezelő az ügyfél ügyleteinek teljesítése miatt vagyoni haszonszerzés mellett bűncselekményből származó ügyletek végrehajtásában működne közre és az üzleti kapcsolat azonnali hatállyal történő megszüntetésével ellentétes bűnmegelőzési, bűnfelderítési vagy nyomozási érdek az FIU jelzése alapján nem áll fenn. A Vagyonkezelőnek ebben az esetben nem kell tájékoztatnia az ügyfelet a felmondás okáról.Az üzleti kapcsolat azonnali hatállyal történő megszüntetéséhez a Vagyonkezelőnek rendelkeznie kell azzal az információval az FIU visszajelzése alapján, hogy nem áll fenn semmilyen az üzleti kapcsolat azonnali hatállyal történő megszüntetésével ellentétes bűnmegelőzési, bűnfelderítési vagy nyomozási érdek.

### VI.1.1. Ügylet felfüggesztése

A Vagyonkezelő felfüggeszti az ügylet teljesítését, ha az ügylettel kapcsolatban olyan bejelentés alapjául szolgáló adat, tény, körülmény merül fel, amely ellenőrzéséhez a Vagyonkezelő az FIU azonnali intézkedését látja szükségesnek. Ebben az esetben a kijelölt személy haladéktalanul köteles bejelentést tenni az FIU részére. A bejelentés megtétele során a kijelölt személy, vagy akadályoztatása esetén az általa megjelölt személy telefonon tájékoztathatja az FIU-t a felfüggesztés alapjául szolgáló adatról, tényről vagy körülményről, hogy egyeztethessenek az ügyfél részére adandó tájékoztatásról, valamint, hogy az FIU szükség esetén instrukciókat adhasson a felfüggesztés végrehajtásával kapcsolatban. Amennyiben az FIU nem ad instrukciókat az ügyfél tájékoztatására, úgy elsődlegesen technikai hibára lehet hivatkozni. A tájékoztatás semmilyen körülmények között nem utalhat az ügylet felfüggesztésének tényére és a felfüggesztés indokára. A Vagyonkezelő az általa vezetett nyilvántartáson belül az ügylet felfüggesztését igazoló iratot vagy annak másolatát elkülönítetten kezeli.

Az ügylet felfüggesztése az ügyfél által igénybe vett szolgáltatást érintő, az ügyfél vagyonát csökkentő valamennyi ügylet felfüggesztésével is teljesíthető, ebben az esetben a bejelentésében erre fel kell hívni az FIU figyelmét.

A felfüggesztett ügyleti megbízást teljesíteni kell, ha az FIU értesítése alapján az ügyleti megbízás a felfüggesztési idő alatt teljesíthető, vagy ha az ügylet felfüggesztését követően 4 munkanap az FIU értesítése nélkül eltelt.

Az ügyletek végrehajtását fel kell függeszteni, ha az FIU írásban értesítést küld az ügylettel kapcsolatban vagy az ügyféllel összefüggésben bejelentés alapjául szolgáló adatról, tényről, körülményről.

Az FIU jogosult a vizsgálatát egy alkalommal további 3 munkanappal meghosszabbítani, ebben az esetben erről értesíti a Vagyonkezelőt.

Az FIU 4 munkanapon belül írásban értesítést küld, ha

* + - a vizsgálatot meghosszabbítja,
		- az ügylet az FIU vizsgálata befejezése előtt is teljesíthető.

A felfüggesztés teljesítésébe a kijelölt személy csak a Vagyonkezelő azon alkalmazottait vonja be, akiknek bevonása mindenképpen szükséges.

### VI.1.2 Mentesség, a bejelentő személy védelme

A bejelentő személyt, valamint a Vagyonkezelőt - jóhiszeműség esetén – nem terheli polgári jogi vagy büntetőjogi felelősség akkor sem, ha a bejelentés megtétele utóbb megalapozatlannak bizonyul, vagy a felfüggesztett ügylet utólag teljesíthető. A bejelentés megtétele nem eredményezi jogszabály vagy szerződés által adatközlés vonatkozásában előírt korlátozás megszegését.

Jogellenes a Szabályzat alapján vagy a pénzügyi információs egységnek pénzmosás vagy terrorizmus finanszírozása gyanúja miatt tett bejelentés következtében meghozott, a bejelentő - ideértve a Vagyonkezelő alkalmazottait és képviselőit - számára hátrányos intézkedés, így különösen a munkáltatónak a munkavállaló szempontjából hátrányos vagy megkülönböztető intézkedése. A bejelentő számára hátrányos intézkedéssel szemben panaszt, illetve jogorvoslati kérelmet terjeszthet elő.

## VI.2. A felfedés tilalma

Az ügyfélnek, illetve harmadik személynek, szervezetnek nem adható tájékoztatás

* a bejelentésről, az adatszolgáltatás megkeresés alapján való teljesítéséről, annak tartalmáról,
* az elemző-értékelő tevékenységről,
* az ügylet felfüggesztéséről,
* a bejelentő személyéről, illetve
* arról, hogy az ügyféllel szemben indult-e büntetőeljárás

A bejelentés megtörténte, annak tartalma és a bejelentő személye titokban kell, hogy maradjon.

Nem terjed ki ez a tiltás az MNB bejelentő általi tájékoztatására, és az FIU megkeresése alapján történő információ-továbbításra, ha az a jogszabályban meghatározott feladata ellátása érdekében kér információt.

# VII. BELSŐ ELLENŐRZŐ ÉS INFORMÁCIÓS RENDSZER

A Vagyonkezelő a pénzmosást vagy a terrorizmus finanszírozását lehetővé tevő, illetve megvalósító üzleti kapcsolat, ügylet megakadályozása érdekében nyilvántartási (ügyfél-átvilágítási), a bejelentés teljesítését támogató (szűrő), valamint a Pmt.-ből eredő kötelezettség megsértésére vonatkozó Vagyonkezelőn belüli névtelen bejelentés megtételét biztosító belső ellenőrző és információs rendszert működtet. – A rendszer működésének leírását a 11. melléklet tartalmazza.

A Vagyonkezelő – tekintettel korlátozott működési körére – gondoskodik arról, hogy az alábbi esetekben az észlelő személy tájékoztassa a kijelölt személyt:

* az adatlapok felvétele során kiemelt közszereplő, valamint külföldi személy érintettsége merül fel;
* amennyiben az ügyfél, a rendelkezésre jogosult, a képviselő vagy a meghatalmazott nem jelent meg személyesen az azonosítás és a személyazonosság igazoló ellenőrzése céljából;
* amennyiben az ügyfél stratégiai hiányosságokkal rendelkező, kiemelt kockázatot jelentő harmadik országból származik;
* az ügyfél belső kockázatértékelésében meghatározott kritériumoknak megfelelő nonprofit szervezet;
* az ügyfél tényleges tulajdonosa stratégiai hiányosságokkal rendelkező, kiemelt kockázatot jelentő harmadik országból származik;
* az ügyfél olyan társaság, amelynek bemutatóra szóló részvénye van vagy amelynek részvényesét részvényesi meghatalmazott képviseli;
* amennyiben az ügyfél olyan társaság, amelynek tulajdonosi szerkezete a társaság üzleti tevékenységének jellegéhez képest szokatlannak vagy túlzottan összetettnek tűnik;
* a vagyonrendelés vonatkozásában a kezelt vagyon összege az 50 Millió forintot meghaladja;
* a vagyonrendelés vonatkozásában a kezelt vagyonban 20 Millió forint feletti készpénz vagy értékpapír található;
* a vagyonkezelő is szerepel a kedvezményezettek között és a kezelt vagyon a 20 Millió forintot meghaladja;
* a vagyonrendelő kétséges nyilatkozatot tett a pénzeszközök forrásáról;
* a monitoring tevékenység során felmerült egyéb gyanúra okot adó információ;
* egyéb, pénzmosásra és terrorizmus finanszírozására utaló, szokatlan ügylet.

### VII.1. Módosuló elvárások[[14]](#footnote-15)

A Vagyonkezelő a pénzmosást vagy a terrorizmus finanszírozását lehetővé tevő, illetve megvalósító üzleti kapcsolat, ügylet megakadályozása érdekében nyilvántartási (ügyfél-átvilágítási), a bejelentés teljesítését támogató (szűrő), valamint a Pmt.-ből eredő kötelezettség megsértésére vonatkozó Vagyonkezelőn belüli névtelen bejelentés megtételét biztosító belső ellenőrző és információs rendszert működtet. – A rendszer működésének leírását a 11. melléklet tartalmazza.

A Szolgáltató a kiszűrt ügyfél, illetve ügylet elemzését és értékelését kockázatalapon, de legfeljebb a szűrés elvégzésének napját követő 60 munkanapon belül szükséges elvégezni (egységesen 60 nap).

A Szolgáltató belső kockázatértékelésébe haladéktalanul beépíti az MNB által adott tájékoztatást (vezetői körlevél) azokról a szűrési feltételekről, amelyek valós idejű ügyletmonitoringot tesznek szükségessé, vagy 60 munkanapnál gyorsabb értékelést követelnek meg.

A rendszer biztosítja, hogy a Vagyonkezelő teljeskörűen és gyorsan teljesíthesse az FIU-tól, az MNB-től vagy bűnüldöző szervektől érkező megkereséseket.

A Vagyonkezelő a szűrést folyamatosan végzi. A Vagyonkezelő az MNB az ERA rendszeren keresztül tájékoztatja az MNB-t a szűrés folyamatosságát huszonnégy órát meghaladóan akadályozó körülmény Vagyonkezelő tudomására jutásáról.

A Vagyonkezelő biztosítja, hogy a belső ellenőrző és információs rendszer képes legyen az üzleti kapcsolat

* Pmt. által előírt személyes adat,
* számlaszám,
* ügyfélszám,
* ügylettípus, vagy
* összeghatár

alapján történő leválogatására.

A Vagyonkezelő biztosítja, hogy a belső ellenőrző és információs rendszer képes legyen a benne rögzített adatoknak a Pmt.-ben meghatározott időtartam alatt visszakereshetőséget lehetővé tevő nyilvántartására.

## **VII.2. Visszaélés-bejelentő rendszer**

A Vagyonkezelő biztosítja, hogy alkalmazottja a Pmt. rendelkezéseinek a Vagyonkezelő általi megsértése esetén névtelen értesítést küldhessen. Ennek érdekében a belső ellenőrző és információs rendszer részeként névtelenséget biztosító visszaélés-bejelentési rendszert működtet.

Bejelentést az az alkalmazott tehet, aki tudomással bír arról, hogy a Vagyonkezelőnél a Pmt. rendelkezése megsértésre kerül vagy került. A bejelentést 30 napon belül kell kivizsgálni. A határidőbe a bejelentés megtételének napja nem számít bele. A bejelentés kivizsgálásában nem vehet részt a bejelentést tevő és a bejelentéssel érintett személy.

A kivizsgálás eredményétől függően:

* Amennyiben pénzmosásra, terrorizmusfinanszírozásra vagy dolog büntetendő cselekményből való származására utaló adat, tény, illetve körülmény merül fel, úgy a kijelölt személy haladéktalanul bejelentést tesz az FIU-nak.
* Amennyiben bűncselekmény gyanúja áll fenn, úgy a Vagyonkezelő haladéktalanul feljelentést tesz a hatáskörrel és illetékességgel rendelkező nyomozó hatóságnál.
* A fentieken kívül a Pmt., a Kit. vagy az MNB által kiadott rendeletek megsértése esetén a kijelölt személy haladéktalanul bejelentést tesz az MNB felé.

A bejelentés megtételét követően ahhoz a bejelentéssel vagy annak kivizsgálásában érintett személyen kívül más személy nem férhet hozzá. Ennek érdekében a bejelentéssel kapcsolatos adatokat, tényeket, dokumentumokat a Vagyonkezelő a nyilvántartási rendszerétől elkülönülve, jelszóval védett külön nyilvántartásban tárolja.

**2. RÉSZ: A KIT. SZERINTI RENDELKEZÉSEK**

# VIII. AZ EURÓPAI UNIÓ ÉS AZ ENSZ BIZTONSÁGI TANÁCSA ÁLTAL ELRENDELT PÉNZÜGYI ÉS VAGYONI KORLÁTOZÓ INTÉZKEDÉSEK CÉLJA

A Kit. célja a pénzügyi és vagyoni korlátozó intézkedés alanyának gazdasági erőforrásainak és pénzügyi eszközeinek

* befagyasztása,
* rendelkezésre bocsátásának tilalma.

A Kit-ben meghatározott eljárási szabályok az Európai Unió által közösségi rendeletben vagy közösségi határozatban, valamint az ENSZ Biztonsági Tanácsa által határozatban elrendelt pénzügyi és vagyoni korlátozó intézkedések végrehajtását célozzák.

# IX. A PÉNZÜGYI ÉS A VAGYONI KORLÁTOZÓ INTÉZKEDÉSEK VÉGREHAJTÁSA

A Vagyonkezelő folyamatosan figyelemmel kíséri a pénzügyi és vagyoni korlátozó intézkedést elrendelő uniós jogi aktusok, illetve ENSZ BT határozatok kiadását és későbbi módosításait, valamint biztosítja az atipikus pénzügyi jellegű korlátozó intézkedések végrehajtását.

Az MNB a Kit. szerinti feladatok végrehajtásához a honlapján a korlátozó intézkedéseket elrendelő uniós jogi aktusokról és ENSZ BT határozatokról tájékoztatást tesz közzé és azt folyamatosan aktualizálja.

## IX.1. Szűrő-monitoring rendszer

A Vagyonkezelő olyan szankciós szűrőrendszert működtet, amely biztosítani képes a pénzügyi és vagyoni korlátozó intézkedéseket elrendelő uniós jogi aktusok és ENSZ BT határozatok haladéktalan és teljes körű végrehajtását. A szűrőrendszer típusát és működésének leírását a 11. melléklet tartalmazza.

Minimum az üzleti kapcsolat létesítésekor, illetve teljes ügyfélállomány vonatkozásában a szankciós listák változásakor kell ellenőrizni, hogy az ügyfél, a Vagyonkezelőnél eljáró meghatalmazott, rendelkezésre jogosult, képviselő és tényleges tulajdonos szerepel-e a szankciós listák valamelyikén. Az ellenőrzést a kijelölt személy végzi olyan módon, hogy a 9/2. mellékletben szereplő szankciós listákat ellenőrzi. Az ellenőrzés eredményét a Pmt. szerinti bejelentésekre vonatkozó szabályok szerint kell dokumentálni és megőrizni.

Pozitív találat esetén a IX.2. pont szerint kell eljárni.

A terrorizmus finanszírozásának megelőzése és megakadályozása szempontjából releváns listák elérhetőségeit e Szabályzat 9/2. melléklet tartalmazza.

A Vagyonkezelő a szűrést folyamatosan végzi. A Vagyonkezelő az ERA rendszeren keresztül tájékoztatja az MNB-t a szűrés folyamatosságát huszonnégy órát meghaladóan akadályozó körülmény Vagyonkezelő tudomására jutásáról.

## IX.2. Bejelentési kötelezettség a Kit. alapján

A kijelölt személy haladéktalanul bejelentést tesz az FIU részére minden olyan adatról, tényről, körülményről, amely arra utal, hogy a pénzügyi és vagyoni korlátozó intézkedés alanya Magyarország területén a pénzügyi és vagyoni korlátozó intézkedés hatálya alá eső pénzeszközzel vagy gazdasági erőforrással rendelkezik. (10. melléklet)

A Kit. szerinti bejelentésre a Pmt. bejelentésekre vonatkozó rendelkezéseit kell alkalmazni (ld. VI. fejezet).

## IX.3. A vagyon befagyasztása

Ha a hatóság a hivatalosan tudomására jutott információk, illetve a bejelentés alapján lefolytatott vizsgálat eredményeképpen megállapítja, hogy a pénzügyi és vagyoni korlátozó intézkedés alanya rendelkezik Magyarország területén befagyasztandó vagyonnal, erről a vizsgálat eredményének megküldésével a vizsgálat befejezését követően haladéktalanul értesíti a bejelentést tevő Vagyonkezelőt. Szintén értesíti, ha a befagyasztás feltételei nem állnak fenn.

A bejelentés megtételét követő 4 munkanap alatt nem teljesíthető az az ügylet, amely a bejelentés alapjául szolgáló adat, tény, körülmény alapján pénzügyi és vagyoni korlátozó intézkedés hatálya alá tartozó vagyont érinthet, kivéve, ha a hatóság arról küld értesítést, hogy a befagyasztás feltételei nem állnak fenn.

Az ügyletet - ha teljesítésének egyéb feltételei fennállnak - a bejelentés megtételét követő 5. munkanapon teljesíteni kell, kivéve, ha a hatóság a befagyasztási eljárás elrendeléséről küld értesítést.

A zárlat végrehajtását a pénzügyi és vagyoni korlátozó intézkedés alanyával szemben, a pénzügyi és vagyoni korlátozó intézkedés hatálya alá tartozó befagyasztandó vagyonra kell elrendelni.

Ha a vagyon rendelkezésre bocsátásának uniós jogi aktusban, illetve ENSZ BT határozatban rögzített tilalom ellenére a pénzügyi és vagyoni korlátozó intézkedés alanya számára vagyon kerülne rendelkezésre bocsátásra, dönteni kell annak végrehajtásáról, és erről haladéktalanul értesíteni kell a hatóságot.

Az értesítés az alábbi adatokat tartalmazza:

A pénzügyi és vagyoni korlátozó intézkedés természetes személy alanyának:

* családi és utónevét,
* születési családi és utónevét,
* állampolgárságát,
* születési helyét, idejét,
* anyja születési nevét,
* lakcímét, ennek hiányában tartózkodási helyét,
* személyazonosság igazolására alkalmas hatósági igazolványának típusát és számát;

A pénzügyi és vagyoni korlátozó intézkedés jogi személy vagy jogi személyiséggel nem rendelkező szervezet alanya esetén:

* nevét, rövidített nevét,
* székhelyének, külföldi székhelyű vállalkozás esetén magyarországi fióktelepének címét,
* képviseletére jogosultak nevét és beosztását,
* kézbesítési megbízottjának az azonosítására alkalmas adatait,
* cégbírósági nyilvántartásban szereplő jogi személy esetén cégjegyzékszámát, egyéb jogi személy esetén a létrejöttéről (nyilvántartásba vételéről, bejegyzéséről) szóló határozat számát vagy nyilvántartási számát;

továbbá:

* A pénzügyi és vagyoni korlátozó intézkedést elrendelő uniós jogi aktus, illetve ENSZ BT határozat által közzétett egyéb azonosító adatait;
	+ - a pénzügyi és vagyoni korlátozó intézkedés hatálya alá eső vagyonon a pénzügyi és vagyoni korlátozó intézkedés végrehajtását korlátozó jogosultsággal rendelkező természetes személy, jogi személy vagy jogi személyiséggel nem rendelkező szervezet a) pontban meghatározott adatait.

valamint:

* + az alkalmazott uniós jogi aktus, illetve ENSZ BT határozat vonatkozó rendelkezésének megjelölését,
	+ a vagyonon a pénzügyi és vagyoni korlátozó intézkedés végrehajtását korlátozó jogosultsággal rendelkező jogi személy vagy jogi személyiséggel nem rendelkező szervezet szervezeti formájának megfelelő törvényben meghatározott és rendelkezésre álló azonosító adatait,
	+ a vagyon azonosításához szükséges és rendelkezésre álló adatokat.

**3. RÉSZ: A PMT. ÉS A KIT. SZERINTI KÖZÖS RENDELKEZÉSEK**

# X. A KIJELÖLT SZEMÉLY ÉS AZ ÜGYFÉLLEL KAPCSOLATBAN ÁLLÓ ALKALMAZOTTAK JOGAI ÉS KÖTELEZETTSÉGEI

## X.1. A kijelölt személy

A Vagyonkezelő köteles kijelölni egy vagy több személyt (kijelölt személy) a Pmt.-ben és a Kit.-ben meghatározott feladatok ellátására. Kijelölt személy csak a Vagyonkezelő alkalmazottja lehet.

A kijelölt személy neve és elérhetősége a Szabályzat címlapján található.

A kijelölt személy nevéről, beosztásáról, elérhetőségéről a tevékenysége megkezdésének időpontjától, valamint az ezekben bekövetkezett változásról a változástól számított öt munkanapon belül tájékoztatni kell az FIU-t.

A kijelölt személy, a bejelentőtől érkező bejelentést az FIU-nak haladéktalanul, védelemmel ellátott elektronikus üzenet formájában (ÁNYK rendszer) továbbítja, amelynek beérkezéséről az FIU elektronikus üzenet formájában haladéktalanul értesítést küld.

A kijelölt személy felelősséggel tartozik a bejelentések minőségéért, ideértve elsősorban azok adattartalmának pontosságát, teljességét és dokumentáltságát.

## X.2. Az ügyféllel közvetlen kapcsolatban álló ügyintéző jogai és kötelezettségei

Az ügyféllel szemben tanúsítandó általános magatartás:

A Vagyonkezelő alkalmazottai kötelesek minden ügyfél gazdálkodását a lehető legjobban megismerni. Törekedni kell az ügyfél lehető legalaposabb megismerésére. Amennyiben az alkalmazott szokatlan viselkedést vagy tranzakciót észlel, úgy egyeztetnie kell a kijelölt személlyel, és feltűnés nélkül kell a továbbiakban is eljárnia, továbbá bárminemű fennakadás esetén technikai akadályokra kell hivatkoznia.

Kötelezettségei:

* az ügyfél kockázati kategóriába besorolása,
* átvilágítási intézkedések végrehajtása,
* az üzleti kapcsolat folyamatos figyelemmel kísérése,
* pénzmosásra, terrorizmus finanszírozására utaló adat, tény, körülmény felmerülése esetén bejelentő adatlap kitöltése,
* a pénzügyi és vagyoni korlátozó intézkedés hatálya alá eső pénzeszköz vagy gazdasági erőforrás megléte esetén bejelentő adatlap kitöltése,
* bejelentéshez a pénzmosásra a terrorizmus finanszírozására, illetve a pénzügyi és vagyoni korlátozó intézkedés hatálya alá eső pénzeszköz vagy gazdasági erőforrás megléte utaló adat, tény vagy körülmény részletes ismertetését alátámasztó dokumentumok csatolása,
* kitöltött bejelentési adatlap haladéktalan továbbítása a kijelölt személynek,
* ügyfél előtt a bejelentés, illetve a vizsgálat tényének titokban tartása,
* részvétel a kapcsolódó képzési programban.

Jogai:

* szakmai iránymutatás kérésének joga,
* névtelenséghez való jog, amelynek értelmében az eljáró alkalmazott neve nem szerepelhet a bejelentéseken,
* mentesülés a titoktartási kötelezettség alól a bejelentés jóhiszemű megtételének kezdeményezése során, függetlenül attól, hogy az megalapozottnak bizonyult, vagy sem.

# XI. ADATVÉDELEM, NYILVÁNTARTÁS

Visszakereshető és ellenőrizhető módon nyilvántartást kell vezetni

* az ügyfél-átvilágítás során felvett (beleértve az elektronikus azonosítás során keletkezett) személyes adatokról, ideértve a pénzeszköz és vagyon forrására vonatkozó információkat,
* a nem személyes (beleértve az elektronikus azonosítás során keletkezett) adatokról,
* okiratról, illetve az okirat másolatáról,
* a bejelentésről,
* az adatszolgáltatásról,
* a felfüggesztett tranzakció iratairól, másolatairól,
* az üzleti kapcsolattal összefüggésben keletkezett iratokról (pl. üzleti levelezések), azok másolatairól,
* az FIU megkeresései alapján tett intézkedésekről, valamint
* a hatósági, az ügyészségi és a bírósági megkeresésekről, valamint az azok alapján teljesített adatszolgáltatásokról.

A Vagyonkezelő a Pmt.-ben, valamint az annak felhatalmazásán alapuló jogszabályban foglalt kötelezettség teljesítése során birtokába jutott személyes adatokat, személyes adatnak nem minősülő adatokat, beleértve az elektronikus azonosítás során birtokába jutott adatokat is, illetve a fenti nyilvántartásban foglaltakat, valamint minden egyéb, az üzleti kapcsolattal összefüggésben keletkezett adatot is az üzleti kapcsolat megszűnésétől, illetve az ügyleti megbízás teljesítésétől számított nyolc évig jogosult kezelni és köteles nyolc évig megőrizni.

A nyilvántartáson belül az ügylet felfüggesztését igazoló iratot vagy annak másolatát, továbbá a bejelentés dokumentumait elkülönítetten kell kezelni.

Az ügyfél-átvilágítási kötelezettség teljesítése során megismert személyes adatokat kizárólag a pénzmosás és terrorizmus finanszírozása megelőzése és megakadályozása érdekében végrehajtandó feladatok céljából, az azok ellátásához szükséges mértékben kell megismerni és kezelni.

A nyilvántartásában szereplő adatot, okiratot, illetve az okirat másolatát

* az MNB,
* az FIU,
* a nyomozó hatóság, az ügyészség vagy a bíróság megkeresésére

a megkeresésben meghatározott ideig, de legfeljebb 10 évig kell megőrizni. A megkeresést a vagyonkezelő haladéktalanul, de legfeljebb a megkeresésben szereplő határidőig teljesíti.

Erre kizárólag abban az esetben van lehetőség, ha a megkeresésben meghatározott adatra, okiratra, illetve okirat másolatra folyamatban lévő vagy a jövőben megindításra kerülő hatósági eljárás lefolytatása érdekében van szükség.

A fenti adatokat, okiratokat, illetve azok másolatát a megőrzési határidőt követően (az üzleti kapcsolat megszűnésétől, illetve az ügyleti megbízás teljesítésétől számított nyolc év) haladéktalanul kötelező törölni, illetve meg kell semmisíteni.

Az adatot, az okiratot, illetve az okirat másolatát a megkereső hatóságnak, az ügyészségnek vagy a bíróságnak a hatósági eljárás jogerős lezárásáról és a megindítani tervezett eljárás meghiúsulásáról szóló értesítését követően haladéktalanul törölni kell. A meghatározott szerv az eljárás jogerős lezárásáról és a megindítani tervezett eljárás meghiúsulásáról haladéktalanul értesíti a Vagyonkezelőt.

Az adatváltozás, módosulás miatt változott adatok esetén a régi adatokat oly módon kell megőrizni, hogy abból egyértelműen megállapíthatók legyenek a régi, már nem hatályos adatok, valamint az adatmódosítások dátumai.

# XII. KÉPZÉSI PROGRAM

A Vagyonkezelő gondoskodik arról, hogy a Pmt. hatálya alá tartozó tevékenység ellátásában részt vevő vezetők és alkalmazottak felvétele során a megfelelő szakmai képességek biztosítva legyenek. A Vagyonkezelő az egyes Pmt. hatálya alá tartozó tevékenységben részt vevő vezetők és alkalmazottak felvétele során a jelentkezőket különböző szempontok szerint köteles értékelni annak érdekében, hogy megbizonyosodjon róla, hogy a vezető és azalkalmazott rendelkezik a munkakör betöltéséhez szükséges ismeretekkel, kompetenciákkal. Így például előzetesen értékeli, hogy a munkakör betöltéséhez rendelkezik-e a szükséges szakértelemmel, beleértve az alkalmazandó jogszabályi környezet átfogó ismeretét, megfelelő tapasztalattal rendelkezik-e a kockázatok azonosítása, értékelése és kezelése terén, biztosított-e, hogy feladatait hatékonyan, önállóan képes ellátni.

A Vagyonkezelő gondoskodik arról, hogy a Pmt. szerinti tevékenység ellátásában részt vevő munkavállalói megismerjék a pénzmosás és a terrorizmus finanszírozása megelőzésére és megakadályozására vonatkozó európai uniós és hazai jogszabályi rendelkezéseket, felismerjék a pénzmosást vagy a terrorizmus finanszírozását lehetővé tevő, illetve megvalósító üzleti kapcsolatot, ügyletet, valamint, hogy a pénzmosásra vagy a terrorizmus finanszírozására utaló adat, tény, körülmény felmerülése esetén a Pmt.-nek megfelelően tudjanak eljárni. Gondoskodik továbbá arról, hogy a Pmt. szerinti tevékenységének ellátásában részt vevő munkavállalói az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedéseket érintő nemzetközi és hazai jogszabályi rendelkezéseket megismerjék, és az abban meghatározott kötelezettségeknek megfelelően járjanak el.

A Vagyonkezelő gondoskodik arról, hogy a Pmt. szerinti tevékenység ellátásában részt vevő alkalmazottai a proliferáció finanszírozása megelőzésére és megakadályozására vonatkozó jogszabályi rendelkezéseket megismerjék, a pénzmosást vagy a terrorizmus finanszírozását, valamint a proliferáció finanszírozását elősegítő, lehetővé tevő vagy megvalósító üzleti kapcsolatot, ügyletet felismerjék.[[15]](#footnote-16)

A Vagyonkezelő a képzések tartására csak olyan személyt vehet igénybe, aki

* szakirányú felsőfokú - így különösen jogi, közgazdasági, pénzügyi, vagy informatikai - végzettséggel, valamint
* legalább hároméves
* a Pmt. hatálya alá tartozó szolgáltatónál belső ellenőrzési vagy megfelelőségi (compliance) feladatokat ellátó területen szerzett szakmai gyakorlattal, vagy
* a Pmt. 5. §-ában meghatározott felügyeletet ellátó szervnél a Pmt. hatálya alá tartozó felügyeleti tevékenység ellátása területén szerzett szakmai gyakorlattal

rendelkezik.

E kötelezettség biztosítása céljából a Pmt. 63. § (5) bekezdése szerinti ún. felelős vezető (továbbiakban: felelős vezető) gondoskodik arról, hogy az alkalmazottak az ebben a munkakörben történő alkalmazásukat megelőzően vagy a belépést követő 30 napon belül megelőzési képzésben, valamint a belépés évét követően évente legalább egy alkalommal továbbképzésben részesüljenek, a jogszabályi környezet változásáról értesüljenek. A megelőzési képzés része a Vagyonkezelő által szervezett írásbeli vizsga, ideértve az elektronikus rendszereiben lebonyolított vizsgát is.

A képzési program kidolgozása, a megelőzési képzés határidőben történő megszervezése, az alkalmazott részvételének biztosításának ellenőrzése, valamint annak biztosítása, hogy az alkalmazott sikeres vizsga nélkül önállóan nem dolgozhat az adott munkakörben, továbbá ezen információk visszakereshető módon történő nyilvántartása a felelős vezető kötelessége.

A Vagyonkezelő olyan képzési programot állít össze, amely az egyes munkakörök betöltéséhez szükséges témaköröket a megfelelő ismereti mélységben tartalmazza.

A Vagyonkezelő és munkavállalója a pénzmosás és a terrorizmus finanszírozása megelőzésével és megakadályozásával, valamint az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedésekkel összefüggő tevékenység ellátásban csak képzéssel összefüggő sikeres vizsgát tett munkatárs felügyelete mellett vehet részt mindaddig, amíg a megelőzési képzésen megszerzett ismeretekről a Vagyonkezelő által szervezett vizsgát sikeresen nem teljesíti. A képzések során elsajátított ismeretet írásbeli vizsga zárja.

A Vagyonkezelő a képzés, valamint az ezekhez kapcsolódó vizsga anyagát, a javítókulcsot, a vizsgázók névsorát, a képzések időpontját és a résztvevők névsorát, és minden vizsgázó vonatkozásában a vizsgaeredményeket visszakereshető módon nyilvántartja és a vizsga napjától számított 5 évig őrzi.

# XIII. KIJELÖLT FELELŐS VEZETŐ ÉS MEGFELELÉSI VEZETŐ

A 11. melléklet tartalmazza, hogy a Pmt. 63. § (4a) bekezdés alapján ki az az egy vagy több kijelölt felelős vezető, aki(k) az irányítási funkciót betöltő testület tagja(i), vagy ilyen testület hiányában felsővezető(k),aki(k) a Pmt.-ből az MNB rendeletből, valamint e Szabályzatból eredő kötelezettségeknek és elvárásoknak a Vagyonkezelő általi végrehajtásáért felelősséggel tartozik/tartoznak.

Kijelölt felelős vezetőként kizárólag olyan személy jelölhető ki, aki esetében nem áll fenn összeférhetetlenség. A kijelölt felelős vezetőnek meg kell felelnie az alábbi szempontoknak is:

* megfelelő ismeretekkel rendelkezik arra vonatkozóan, hogy a Vagyonkezelő milyen mértékben kitett a pénzmosás és a terrorizmusfinanszírozás jelentette kockázatoknak, valamint
* megfelelő hatáskörrel rendelkezik ahhoz, hogy a kockázati kitettséget befolyásoló döntéseket kezdeményezzen vagy hozzon.

A 11. melléklet tartalmazza, hogy a Pmt. 63. § (5) bekezdés alapján ki az az egy vagy több megfelelési vezető, aki(k) vezető beosztású foglalkoztatott(ak), és aki(k) a Pmt.-ből, az MNB rendeletből, valamint e Szabályzatból eredő kötelezettségeknek és elvárásoknak a Vagyonkezelő foglalkoztatottjai általi végrehajtásáért felelősséggel tartozik/tartoznak.

A Vagyonkezelő esetében a megfelelési vezető és a kijelölt felelős vezető lehet ugyanazon személy.

# XIX. VAGYONKEZELŐ AFAD-TÖRVÉNY SZERINTI TOVÁBBI KÖTELEZETTSÉGEI

**[A Vagyonkezelő köteles – a jelen Szabályzattal nem érintett – az Afad-törvényből eredő egyéb kötelezettségeknek is megfelelni, így különösen a Vagyonkezelő tényleges tulajdonosainak adatait érintő nyilvántartási, valamint a számlavezető felé történő** **bejelentési kötelezettségét teljesíteni. Jelen Szabályzatnak nem célja a Vagyonkezelő Afad-törvény szerinti, jelen Szabályzatban nem részletezett, további kötelezettségeinek a meghatározása az Afad-törvénynek történő teljes körű megfelelés érdekében a belső eljárási szabályok meghatározása a Vagyonkezelő feladata.]**

# 1. melléklet - AZONOSÍTÁSI ADATLAP

**KIZÁRÓLAG A VAGYONKEZELŐ TÖLTHETI KI! - A Pmt. 7. §-ban előírt kötelezettség végrehajtásához**

* + - 1. Természetes személy adatai (A megfelelő rubrikákba X-et kell tenni):

|  |  |
| --- | --- |
| családi és utónév: |  |
| születési családi és utónév:\* |  |
| állampolgárság:\* | magyar: |  | egyéb: |  |
| születési hely/idő: |  |  |  |  |  | **év** |  |  | **hó** |  |  | **nap** |
| anyja születési neve:\* |  |
| lakcím, annak hiányában tartózkodási hely: |  |
| azonosító okmány típusa | **Személy-azonosító igazolvány** |  | **Lakcím-igazolvány** |  | **Vezetői engedély** |  | **Útlevél** |  | **Személyi Azonosítót Igazoló Hatósági Igazolvány** |  | **Egyéb** |  |
| egyéb okmány megnevezése |  |
| száma(i) sorrendben: |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

* + - 1. Jogi személy vagy jogi személyiséggel nem rendelkező szervezet adatai (e. vállalkozónál is ki kell tölteni):

|  |  |
| --- | --- |
| név, Rövidített név: |  |
| székhely / magyarországi fióktelep címe: |  |
| fő tevékenységi kör: |  |
| képviseletre jogosult neve, beosztása: |  |
| kézbesítési megbízott családi és utóneve, valamint lakcíme, ennek hiányában tartózkodási helye |  |
| cégjegyzékszám/határozati, nyilvántartási szám: |  |  |  |  |  |  |  |  |  |  |  |  |  |  |  |  |  |  |  |  |  |  |  |
| adószám: |  |  |  |  |  |  |  |  |  |  |  |  |  |  |  |  |  |  |  |  |  |  |  |

|  |  |
| --- | --- |
| A pénzeszköz forrása |  |

Az adatokat rögzítette:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 név dátum

\*ha a személyazonosság igazoló ellenőrzése érdekében bemutatott okirat ezt nem tartalmazza, az adatok ellenőrzése mellőzhető, ebben az esetben a rögzítendő szöveg: Rögzítésére a Pmt. 7.§ (3a) bekezdése alapján az ellenőrzés mellőzésével került sor.

# 2. melléklet -ÜGYFÉL TÉNYLEGES TULAJDONOSI NYILATKOZATA

**TERMÉSZETES SZEMÉLY ÜGYFÉL TÖLTI KI! – A Pmt. 8. §- ban előírt kötelezettség végrehajtásához**

Üzleti kapcsolat esetén:

Alulírott …….………….………………………………………. nyilatkozom, hogy természetes személyként az alábbi személy(ek) nevében járok el:\*

Ügyleti megbízás esetén:

Alulírott …….………….…………………………………..….., (mint a ……..……………………………………. képviselője) nyilatkozom, hogy meghatalmazottként, rendelkezésre jogosultként, képviselőként az alábbi személy(ek) nevében járok el\*:

|  |  |  |  |
| --- | --- | --- | --- |
| 1. |  | 1. |  |
| 2. |  | 2. |  |
| 3. |  | 3. |  |
| 4. | 5. |  | 6. | 4. | 5. |  | 6. |
| 7. |  |  |  |  |  |  |  |  |  | 7. |  |  |  |  |  |  |  |  |  |
| 8. | igen: nem:  | 8. | igen: nem: |
| *9.* |  | *10.* | *%* | *9.* |  | *10.* | *%* |
| 1. |  | 1. |  |
| 2. |  | 2. |  |
| 3. |  | 3. |  |
| 4. | 5. |  | 6. | 4. | 5. |  | 6. |
| 7. |  |  |  |  |  |  |  |  |  | 7. |  |  |  |  |  |  |  |  |  |
| 8. | igen: nem: | 8. | igen: nem: |
| *9.* |  | *10.* | *%* | *9.* |  | *10.* | *%* |

1: Családi és utónév

2: Születési családi és utónév

3: Lakcím, annak hiányában tartózkodási hely

4: Állampolgárság

5: Magyar – jelölje X-el, a 6. mezőt ne töltse ki.

6: Egyéb (nem magyar állampolgárságú ügyfél esetén, írja be az állampolgárságot):

7: Születési hely, idő

8. Tényleges tulajdonos kiemelt közszereplőnek minősül-e – jelölje X-el (amennyiben igen, úgy kérjük a tényleges tulajdonosra vonatkozó kiemelt közszereplői nyilatkozatot kitölteni)

*9: Tulajdonosi érdekeltség jellege\*\**

*10. Tulajdonosi érdekeltség mértéke\*\**

**Tudomásom van arról, hogy 5 (öt) munkanapon belül köteles vagyok bejelenteni a vagyonkezelőnek a fenti adatokban, vagy saját adataimban bekövetkező esetleges változásokat és e kötelezettség elmulasztásából eredő kár engem terhel.**

Kelt: ………………., ………. év ………….. hó ………….. nap ………….……………………………………………….

 ügyfél aláírása

\* A megfelelő rész aláhúzandó vagy kihúzandó.

\*\* Csak abban az esetben kérjük kitölteni, amennyiben a meghatalmazott ügyleti megbízás esetén jogi személy nevében jár el.

# 3. melléklet - ÜGYFÉL TÉNYLEGES TULAJDONOSI NYILATKOZATA

**JOGI SZEMÉLY, VAGY JOGI SZEMÉLYISÉGGEL NEM RENDELKEZŐ SZERVEZET ÜGYFÉL TÖLTI KI! – A Pmt. 9. §-ban előírt kötelezettség végrehajtásához[[16]](#footnote-17)**

Alulírott …….………….…………………………….., (mint a ……..……………………………………. képviselője) nyilatkozom, hogy az általam képviselt jogi személy vagy jogi személyiséggel nem rendelkező szervezet tényleges tulajdonosa(i) az alábbi személy(ek):

|  |  |  |  |
| --- | --- | --- | --- |
| 1. |  | 1. |  |
| 2. |  | 2. |  |
| 3. |  | 3. |  |
| 4. | 5. |  | 6. | 4. | 5. |  | 6. |
| 7. |  |  |  |  |  |  |  |  |  | 7. |  |  |  |  |  |  |  |  |  |
| 8. |  | 9. | % | 8. |  | 9. | % |
| 10. |  | 10. |  |
| 1. |  | 1. |  |
| 2. |  | 2. |  |
| 3. |  | 3. |  |
| 4. | 5. |  | 6. | 4. | 5. |  | 6. |
| 7. |  |  |  |  |  |  |  |  |  | 7. |  |  |  |  |  |  |  |  |  |
| 8. |  | 9. | % | 8. |  | 9. | % |
| 10. |  | 10. |  |

1. Családi és utónév

2. Születési családi és utónév

3. Lakcím, annak hiányában tartózkodási hely

4. Állampolgárság

5. Magyar – jelölje X-el, a 6. mezőt ne töltse ki.

6. Egyéb (nem magyar állampolgárságú ügyfél esetén, írja be az állampolgárságot):

7. Születési hely, idő

8. Tulajdonosi érdekeltség jellege

9. Tulajdonosi érdekeltség mértéke

10. Tényleges tulajdonos kiemelt közszereplőnek minősül-e – jelölje X-el

**Tudomásom van arról, hogy 5 (öt) munkanapon belül köteles vagyok bejelenteni a vagyonkezelőnek a fenti adatokban, vagy saját adataimban bekövetkező esetleges változásokat és e kötelezettség elmulasztásából eredő kár engem terhel.**

Kelt: ………………., ………..év ……………. hó ……….. nap ………….……………………………………………….

 ügyfél aláírása

Tényleges tulajdonos:

a) az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - a Ptk.) 8:2. § (4) bekezdésében meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik, vagy egyéb módon tényleges irányítást, ellenőrzést gyakorol a jogi személy vagy jogi személyiséggel nem rendelkező szervezet felett, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,

b) az a természetes személy, aki jogi személyben vagy jogi személyiséggel nem rendelkező szervezetben - a Ptk. 8:2. § (2) bekezdésében meghatározott - meghatározó befolyással rendelkezik,

c) az a természetes személy, akinek megbízásából valamely ügyletet végrehajtanak, vagy aki egyéb módon tényleges irányítást, ellenőrzést gyakorol a természetes személy ügyfél tevékenysége felett,

d) alapítványok esetében az a természetes személy,

i.aki az alapítvány vagyona legalább huszonöt százalékának a kedvezményezettje, ha a leendő kedvezményezetteket már meghatározták,

ii. akinek érdekében az alapítványt létrehozták, illetve működtetik, ha a kedvezményezetteket még nem határozták meg, vagy

iii. aki tagja az alapítvány kezelő szervének, vagy meghatározó befolyást gyakorol az alapítvány vagyonának legalább huszonöt százaléka felett, illetve az alapítvány képviseletében eljár,

e) bizalmi vagyonkezelési szerződés esetében

i. a vagyonrendelő(k), nem természetes személy vagyonrendelő esetén annak a) vagy b) pont szerinti tényleges tulajdonosa,

ii. a vagyonkezelő k), nem természetes személy vagyonrendelő esetén annak a) vagy b) pont szerinti tényleges tulajdonosa,

iii. a kedvezményezett vagy a kedvezményezettek csoportja, nem természetes személy kedvezményezett esetén t annak a) vagy b) pont szerinti tényleges tulajdonosa,

iv. az a természetes személy, aki a kezelt vagyon felett egyéb módon ellenőrzést, irányítást gyakorol, valamint

v. adott esetben a vagyonkezelést ellenőrző személy(ek), nem természetes személy vagyonkezelést ellenőrző személy esetén annak a) vagy b) pont szerinti tényleges tulajdonosa,

f) az a) és b) pontban meghatározott természetes személy hiányában a jogi személy vagy jogi személyiséggel nem rendelkező szervezet vezető tisztségviselője;

# 4. melléklet - TÉNYLEGES TULAJDONOSOK KIEMELT KÖZSZEREPLŐI NYILATKOZATA

**ÜGYFÉL TÖLTI KI!\* - A Pmt. 8. § (3) és 9. § (2)-ben előírt kötelezettség végrehajtásához**

**Jogi személy vagy jogi személyiséggel nem rendelkező szervezet ügyfél esetében:**

Alulírott …….………….…………………………….., (mint ……..……………………………………. képviselője) nyilatkozom, hogy az általam képviselt jogi személy vagy jogi személyiséggel nem rendelkező szervezet ………………………………………………. nevű tényleges tulajdonosa:

**Természetes személy ügyfél esetében:**

Alulírott …………………………………….………….…………………………….. nyilatkozom, hogy ………………………………………… nevű tényleges tulajdonos:

|  |  |  |
| --- | --- | --- |
| A: Kiemelt közszereplő vagyok (írja be az A pont szerinti kategória kódját) | Igen: 🞏 Nem: 🞏 | kód:  |
| B: Kiemelt közszereplő közeli hozzátartozója vagyok a kiemelt közszereplő családi és utóneve: ………………………………………….. a kiemelt közszereplő születési ideje:……………………………………………..….. | Igen: 🞏 Nem: 🞏 |  -  |
| C: Kiemelt közszereplőhöz közel álló személy vagyok a kiemelt közszereplő családi és utóneve: ………………………………………….. a kiemelt közszereplő születési ideje:………………………………………………….. | Igen: 🞏 Nem: 🞏 |  - |

**Kiemelt közszereplő:** az a természetes személy, aki fontos közfeladatot lát el, vagy az ügyfél-átvilágítási intézkedések elvégzését megelőző egy éven belül fontos közfeladatot látott el.

A / Fontos közfeladatot ellátó személy:

|  |  |
| --- | --- |
| a) | államfő, kormányfő, miniszter, miniszterhelyettes, államtitkár, Magyarországon: államfő, miniszterelnök, miniszter, államtitkár |
| b) | országgyűlési képviselő vagy hasonló jogalkotó szerv tagja, Magyarországon: országgyűlési képviselő, nemzetiségi szószóló |
| c) | politikai párt irányító szervének tagja, Magyarországon: politikai párt vezető testületének tagja, tisztségviselője |
| d) | legfelsőbb bíróság, alkotmánybíróság, olyan magas rangú bírói testület tagja, amelynek a döntései ellen fellebbezésnek helye nincs, Magyarországon: Alkotmánybíróság, ítélőtábla, Kúria tagja |
| e) | a számvevőszék és a központi bank igazgatósági tagja, Magyarországon az Állami Számvevőszék elnöke és alelnöke, a Monetáris Tanács és a Pénzügyi Stabilitási Tanács tagja, |
| f) | nagykövet, ügyvivő, fegyveres erők magas rangú tisztviselője, Magyarországon: rendvédelmi feladatokat ellátó szerv központi szervének vezetője és annak helyettese, a Honvéd Vezérkar főnöke és a Honvéd Vezérkar főnökének helyettesei, |
| g) | többségi állami tulajdonú vállalatok igazgatási, irányító vagy felügyelő testületének tagja, Magyarországon: többségi állami tulajdonú vállalkozás ügyvezetője, irányítási vagy felügyeleti jogkörrel rendelkező vezető testületének tagja, |
| h) | nemzetközi szervezet vezetője, vezető helyettese, vezető testületének tagja, vagy ezzel egyenértékű feladatot ellátó személy |

B / Kiemelt közszereplő közeli hozzátartozója

|  |  |
| --- | --- |
| a) | házastárs |
| b) | élettárs |
| c) | vér szerinti, örökbefogadott, mostoha- és nevelt gyermek |
| d) | a fentiek házastársa vagy élettársa |
| e) | vér szerinti, örökbefogadó, mostoha- és nevelőszülő |

C / Kiemelt közszereplővel közeli kapcsolatban álló személy

|  |  |
| --- | --- |
| a) | kiemelt közszereplővel közösen ugyanazon jogi személy vagy jogi személyiséggel nem rendelkező szervezet tényleges tulajdonosa vagy vele szoros üzleti kapcsolatban áll |
| b) | egyszemélyes tulajdonosa olyan jogi személynek vagy jogi személyiséggel nem rendelkező szervezetnek, amelyet kiemelt közszereplő javára hoztak létre. |

Kelt: ……………….., ……..év………..hó……….nap ………….……………………………………………….

 aláírás

# 5. melléklet - KIEMELT KÖZSZEREPLŐ NYILATKOZAT

**TERMÉSZETES SZEMÉLY ÜGYFÉL TÖLTI KI! – A Pmt. 9/A. §-ban előírt kötelezettség végrehajtásához**

|  |  |  |
| --- | --- | --- |
| A: Kiemelt közszereplő vagyok (írja be az A pont szerinti kategória kódját) | Igen: 🞏 Nem: 🞏 | kód:  |
| B: Kiemelt közszereplő közeli hozzátartozója vagyok a kiemelt közszereplő családi és utóneve: ………………………………………….. a kiemelt közszereplő születési ideje:……………………………………………..….. | Igen: 🞏 Nem: 🞏 |  -  |
| C: Kiemelt közszereplőhöz közel álló személy vagyok a kiemelt közszereplő családi és utóneve: ………………………………………….. a kiemelt közszereplő születési ideje:………………………………………………….. | Igen: 🞏 Nem: 🞏 |  - |

**Kiemelt közszereplő:** az a természetes személy, aki fontos közfeladatot lát el, vagy az ügyfél-átvilágítási intézkedések elvégzését megelőző egy éven belül fontos közfeladatot látott el.

Fontos közfeladatot ellátó személy:

A

|  |  |
| --- | --- |
| a) | államfő, kormányfő, miniszter, miniszterhelyettes, államtitkár, Magyarországon: államfő, miniszterelnök, miniszter, államtitkár |
| b) | országgyűlési képviselő vagy hasonló jogalkotó szerv tagja, Magyarországon: országgyűlési képviselő, nemzetiségi szószóló |
| c) | politikai párt irányító szervének tagja, Magyarországon: politikai párt vezető testületének tagja, tisztségviselője |
| d) | legfelsőbb bíróság, alkotmánybíróság, olyan magas rangú bírói testület tagja, amelynek a döntései ellen fellebbezésnek helye nincs, Magyarországon: Alkotmánybíróság, ítélőtábla, Kúria tagja |
| e) | a számvevőszék és a központi bank igazgatósági tagja, Magyarországon az Állami Számvevőszék elnöke és alelnöke, a Monetáris Tanács és a Pénzügyi Stabilitási Tanács tagja, |
| f) | nagykövet, ügyvivő, fegyveres erők magas rangú tisztviselője, Magyarországon: rendvédelmi feladatokat ellátó szerv központi szervének vezetője és annak helyettese, a Honvéd Vezérkar főnöke és a Honvéd Vezérkar főnökének helyettesei, |
| g) | többségi állami tulajdonú vállalatok igazgatási, irányító vagy felügyelő testületének tagja, Magyarországon: többségi állami tulajdonú vállalkozás ügyvezetője, irányítási vagy felügyeleti jogkörrel rendelkező vezető testületének tagja, |
| h) | nemzetközi szervezet vezetője, vezető helyettese, vezető testületének tagja, vagy ezzel egyenértékű feladatot ellátó személy. |

B

|  |  |
| --- | --- |
| a) | házastárs |
| b) | élettárs |
| c) | vér szerinti, örökbefogadott, mostoha- és nevelt gyermek |
| d) | a fentiek házastársa vagy élettársa |
| e) | vér szerinti, örökbefogadó, mostoha- és nevelőszülő |

C

|  |  |
| --- | --- |
| a) | kiemelt közszereplővel közösen ugyanazon jogi személy vagy jogi személyiséggel nem rendelkező szervezet tényleges tulajdonosa vagy vele szoros üzleti kapcsolatban áll |
| b) | egyszemélyes tulajdonosa olyan jogi személynek vagy jogi személyiséggel nem rendelkező szervezetnek, amelyet kiemelt közszereplő javára hoztak létre. |

|  |  |
| --- | --- |
| A pénzeszköz forrása |  |
| A vagyon forrása |  |

Kelt: ……………….., ……..év………..hó……….nap ………….……………………………………………….

 aláírás

# 6. melléklet - ÜGYFÉL NYILATKOZAT A VAGYON FORRÁSÁRÓL

**TERMÉSZETES SZEMÉLY ÜGYFÉL TÖLTI KI! – A Pmt. 9/A. § (2) bekezdésében, Pmt. 16. § (3) bekezdés a.) pontjában, Pmt. 16/A. § (1) bekezdés a. pont ac.) alpontjában** **előírt kötelezettség végrehajtásához**

**Természetes személy ügyfél azonosító adatai, aki a nyilatkozatot teszi:**

|  |  |
| --- | --- |
| Családi és utónév: |  |
| Születési hely, idő: |  |
| Lakcím, ennek hiányában tartózkodási hely: |  |

|  |  |  |  |  |  |  |
| --- | --- | --- | --- | --- | --- | --- |
| **Vagyontípus *millió/milliárd Ft*** (*ügyfél által becsült összeérték „X”-szel jelölve a kategória szerint*) | **3-30 millió forint** | **30-100 millió forint** | **100-300 millió forint** | **300-1000 millió forint** | **1-5 milliárd forint** | **5 milliárd forint felett** |
| Ingatlantulajdon (résztulajdon is)  |  |  |  |  |  |  |
| Gépjármű  |  |  |  |  |  |  |
| Egyéb nagy értékű ingóság  |  |  |  |  |  |  |
| Immateriális és vagyoni értékű javak, így különösen szellemi termékek felhasználási joga, bérleti jog |  |  |  |  |  |  |
| Pénzintézeti számlakövetelés, értékpapír, más pénzeszköz, virtuális fizetőeszköz  |  |  |  |  |  |  |
| Készpénz  |  |  |  |  |  |  |
| Gazdasági társaságban fennálló tulajdoni részesedés becsült piaci értéke |  |  |  |  |  |  |
| ***Tartozások*** *(pénzintézetekkel, magánszemélyekkel stb. szemben fennálló tartozások összesen)*  |  |  |  |  |  |  |
| **Előző naptári évben megszerzett rendszeres bevétel nettó összege:**  |  |  |  |  |  |  |
| - rendszeres (pl. jövedelem):  |  |  |  |  |  |  |
| - rendkívüli (pl. örökség, nyeremény):  |  |  |  |  |  |  |

Kijelentem, hogy az általam megadott adatok a valóságnak mindenben megfelelnek.

Kelt: ………………………………., 202… ………………………………………………………

……………………………………………………….

Nyilatkozatot tevő aláírása

# 7. melléklet - ÜGYFÉL NYILATKOZAT A VAGYON FORRÁSÁRÓL

**JOGI SZEMÉLY, VAGY JOGI SZEMÉLYISÉGGEL NEM RENDELKEZŐ SZERVEZET ÜGYFÉL TÖLTI KI! –**

**a Pmt 16. § (3) bekezdésében\* és 16/A. § (1) bekezdés a) pont ac) alpontjában előírt kötelezettség végrehajtásához**

**A jogi személy vagy a jogi személyiséggel nem rendelkező szervezet azonosító adatai és az eljáró képviselő adatai, aki a nyilatkozatot teszi:**

|  |  |
| --- | --- |
| Név vagy rövidített név: |  |
| Székhely: |  |
| A nyilatkozatot tevő, képviseletre jogosult személy neve: |  |
| A nyilatkozatot tevő, képviseletre jogosult személy beosztása: |  |

|  |  |  |  |  |  |  |
| --- | --- | --- | --- | --- | --- | --- |
| **Vagyontípus *millió/milliárd Ft*** *(utolsó éves beszámoló adatai alapján)* | **3-30 millió forint** | **30-100 millió forint** | **100-300 millió forint** | **300-1000 millió forint** | **1-5 milliárd forint** | **5 milliárd forint felett** |
| Immateriális javak |  |  |  |  |  |  |
| Tárgyi eszközök |  |  |  |  |  |  |
| Befektetett pénzügyi eszközök  |  |  |  |  |  |  |
| Készletek  |  |  |  |  |  |  |
| Követelések |  |  |  |  |  |  |
| Értékpapírok |  |  |  |  |  |  |
| Pénzeszközök  |  |  |  |  |  |  |
| ***Kötelezettségek*** *(a nyilatkozattételt megelőzően közzétett utolsó éves beszámoló adatai alapján)* |  |  |  |  |  |  |

\*amennyiben a Vagyonkezelő Belső szabályzata alapján kötelező a vagyon forrására vonatkozó nyilatkozattétel

Kijelentem, hogy az általam megadott adatok a valóságnak mindenben megfelelnek.

Kelt: ………………………………., 202… ………………………………………………………

……………………………………………………….

Nyilatkozatot tevő képviselő aláírása

# 8. melléklet - Bejelentés pénzmosás és terrorizmus finanszírozására utaló adat, tény vagy körülmény felmerülésére utaló információról

**KIZÁRÓLAG BELSŐ HASZNÁLATRA!**

A bejelentéshez mellékelni kell a rendelkezésre álló, pénzmosásra és a terrorizmus finanszírozására utaló adat, tény, körülmény meglétét alátámasztó, rendelkezésre álló dokumentumokat.

* 1. A Vagyonkezelő neve, címe, közvetlen telefonszáma

1.1. A gyanús ügyletet észlelő (egység) megnevezése, címe (ha nem azonos az 1. pontban szereplővel)

1.2. Az észlelés dátuma és időpontja

1.3. Az ugyanerre az ügyre (ügyfélre) vonatkozó előző bejelentések iktatószámai, dátumai (ha volt):

1.4. A kijelölt személy neve, munkahelyi címe, telefonszáma

2. A bejelentéssel érintett ügyfél azonosító adatai [Pmt. 7-14/A. §-ban (szabályzat …… fejezet) foglalt adatok].

2.1. Rendelkezésre áll az összes azonosító adat: Igen / Nem

2.2. Szerepel-e más személy az ügyben? Ha igen, akkor a kapcsolódó és egyéb személy(ek) adatai

 [fel kell tüntetni azt a személyt is – feltéve, ha van ilyen – akinek a részére az ügyletet lefolytatják]

3. Az ügylet részletei (ideértve a végrehajtott vagy végrehajtandó ügyletet és az ügyfél által kezdeményezett, de végre nem hajtott ügyletet is)

3.1 Az ügylet leírása (típusa, teljes összege valutánként, befizetés, utalás, összeg fogadása, készpénzfelvétel, stb.)

3.2 Az ügyletben résztvevő ügyfél és kedvezményezetti számlák típusa(i) és száma(i), ha vannak

3.3 A pénzmosásra vagy terrorizmus finanszírozására utaló adat, tény, vagy körülmény leírása

<***Itt kell leírni azt, hogy az ügyfél miért vált gyanússá, miért szokatlan az ügylet, miért történik a bejelentés***>

3.4 A pénzmosásra vagy terrorizmus finanszírozására utaló adat, tény, vagy körülmény leírását alátámasztó dokumentumok, amennyiben rendelkezésre állnak [az ügyfél Vagyonkezelővel kötött szerződéseinek másolata, utalási dokumentumok, egyéb részletes leírások, megjegyzések, feljegyzések pl.]

4. Más, a fentiekben nem ismertetett, pénzmosásra vagy terrorizmus finanszírozására utaló adat, tény vagy körülmény

5. A vagyonkezelő által tett intézkedések.

Kelt: …………., …..év …….. hó …… nap

# 9/1. melléklet – Az FIU elérhetőségei

Nemzeti Adó- és Vámhivatal Központi Irányítás

Pénzmosás- és terrorizmus-finanszírozás Elleni Iroda

Cím: 1033 Budapest, Huszti út 42.
Postafiók: 1300 Budapest, Pf: 307
Telefon: 06-1/430-9466

Kapcsolattartó szolgálat: +36-30/516-5662

Fax: +36-1/430-9305
E-mail: fiu@nav.gov.hu

Honlap: <https://pei.nav.gov.hu/>

https://pei.nav.gov.hu/pmt-es-kit-szerinti-elektronikus-bejelentes/pmt-es-kit-szerinti-elektronikus-bejelentes

A védelemmel ellátott elektronikus üzenet beküldése az ÁNYK keretrendszerben kitölthető **VPOP\_PMT17** elnevezésű nyomtatvánnyal, illetve a szűkített adattartalmú VPOP\_PMT17XML és a megfelelő XML állomány csatolásával teljesíthető: https://www.nav.gov.hu/nav/penzmosas/Pmt\_Kit\_elektronikus\_bejelentes/Pmt\_Kit\_elektronikus\_bejelentes\_PMT17.html

# 9/2. melléklet – A pénzmosás és a terrorizmus finanszírozásának megelőzése és megakadályozása, valamint az embargós korlátozások betartása szempontjából releváns listák elérhetőségei

Az Európai Unió szankciós listája:

<https://www.eeas.europa.eu/eeas/european-union-sanctions_en>

<https://webgate.ec.europa.eu/fsd/fsf>

Az Egyesült Nemzetek Szervezetének szankciós listái:

<https://www.un.org/sc/suborg/en/sanctions/un-sc-consolidated-list>

<https://www.un.org/securitycouncil/content/un-sc-consolidated-list>

Az MNB honlapja a korlátozó intézkedéseket elrendelő uniós jogi aktusokról és ENSZ BT határozatokról:

<https://www.mnb.hu/felugyelet/szabalyozas/penzmosas-ellen/korlatozo-intezkedesek-szankciok/penzugyi-es-vagyoni-korlatozo-intezkedesek>

# 10. melléklet - Bejelentés pénzügyi és vagyoni korlátozó intézkedés alapján

**KIZÁRÓLAG BELSŐ HASZNÁLATRA!**

* + - 1. A Vagyonkezelő neve, címe, telefonszáma
			2. A pénzeszköz, gazdasági erőforrás észlelésének időpontja
			3. A kijelölt személy neve, címe, beosztása, telefonszáma
			4. A pénzügyi és vagyoni korlátozó intézkedés alanyának azonosító adatai

A pénzügyi és vagyoni korlátozó intézkedés természetes személy alanyának:

* családi és utónevét,
* születési családi és utónevét,
* állampolgárságát,
* születési helyét, idejét,
* anyja születési nevét,
* lakcímét, ennek hiányában tartózkodási helyét,
* azonosító okmányának típusát és számát;

A pénzügyi és vagyoni korlátozó intézkedés jogi személy vagy jogi személyiséggel nem rendelkező szervezet alanya esetén:

* nevét, rövidített nevét,
* székhelyének, külföldi székhelyű vállalkozás esetén magyarországi fióktelepének címét,
* képviseletére jogosultak nevét és beosztását,
* kézbesítési megbízottjának az azonosítására alkalmas adatait,
* cégbírósági nyilvántartásban szereplő jogi személy esetén cégjegyzékszámát, egyéb jogi személy esetén a létrejöttéről (nyilvántartásba vételéről, bejegyzéséről) szóló határozat számát vagy nyilvántartási számát;

továbbá:

* A pénzügyi és vagyoni korlátozó intézkedést elrendelő uniós jogi aktus, illetve ENSZ BT határozat által közzétett egyéb azonosító adatait;
	+ - a pénzügyi és vagyoni korlátozó intézkedés hatálya alá eső vagyonon a pénzügyi és vagyoni korlátozó intézkedés végrehajtását korlátozó jogosultsággal rendelkező természetes személy, jogi személy vagy jogi személyiséggel nem rendelkező szervezet a) pontban meghatározott adatait.

valamint:

* + az alkalmazott uniós jogi aktus, illetve ENSZ BT határozat vonatkozó rendelkezésének megjelölését,
	+ a vagyonon a pénzügyi és vagyoni korlátozó intézkedés végrehajtását korlátozó jogosultsággal rendelkező jogi személy vagy jogi személyiséggel nem rendelkező szervezet szervezeti formájának megfelelő törvényben meghatározott és rendelkezésre álló azonosító adatait,
	+ a vagyon azonosításához szükséges és rendelkezésre álló adatokat.
		- 1. Minden olyan adat, tény, körülmény, amely arra utal, hogy az adott ügyletből a vagyoni és pénzügyi intézkedés alanyának vagyoni előnye származik.
			2. A pénzügyi és vagyoni korlátozó intézkedés hatálya alá eső pénzeszköz, valamint gazdasági erőforrás leírása
* Pénzeszköz értéke
* Pénzeszköz neme
* Pénzeszköz elhelyezésének módja
* Gazdasági erőforrás adatai

tárgya

azonosításra alkalmas egyéb adatok

Kelt: …………., …..év …….. hó …… nap

# 11. melléklet – A Vagyonkezelő szervezeti és működési sajátosságaiból eredő kiegészítések

**A Pmt. szerinti kijelölt személy A Kit. szerinti kijelölt személy**

neve: ……………………………………………………… neve: ………………………………………………………

beosztása: ……………………………………………………… beosztása: ………………………………………………………

telefonszáma: ……………………………………………………… telefonszáma: ………………………………………………………

e-mail címe: ……………………………………………………… e-mail címe: ………………………………………………………

**Vezetői jóváhagyást igénylő esetekben a jóváhagyó személy neve, beosztása, elérhetősége (2024. július 1-jétől a Pm. 3. § 18a. pontja szerinti kijelölt felelős vezető):**

**…………………………………………………………………………………………………………………………………………………………………………**

**…………………………………………………………………………………………………………………………………………………………………………**

**…………………………………………………………………………………………………………………………………………………………………………**

**Pmt. 63. § (4a) bekezdés szerinti kijelölt felelős vezető és a Pmt. 63. § (5) bekezdés szerinti megfelelési vezető:**

**…………………………………………………………………………………………………………………………………………………………………………**

**…………………………………………………………………………………………………………………………………………………………………………**

**…………………………………………………………………………………………………………………………………………………………………………**

**Belső ellenőrző és információs rendszer leírása és szűrési feltételeinek a meghatározása:**

**…………………………………………………………………………………………………………………………………………………………………………**

**…………………………………………………………………………………………………………………………………………………………………………**

**…………………………………………………………………………………………………………………………………………………………………………**

**A Kit. szerinti szűrőrendszer típusa és működése:**

**…………………………………………………………………………………………………………………………………………………………………………**

**…………………………………………………………………………………………………………………………………………………………………………**

**…………………………………………………………………………………………………………………………………………………………………………**

**12. melléklet – Tipológia a szokatlan ügyletek felismeréséhez**

**KIZÁRÓLAG BELSŐ HASZNÁLATRA!**

**A melléklet célja a pénzmosás és terrorizmus finanszírozása megelőzéséről és megakadályozásáról szóló 2017. évi LIII. törvény (Pmt.) 30 §-ában meghatározott bejelentési kötelezettség végrehajtásának elősegítése. [Az alábbiakban felsorolt szokatlan ügyleteket, egyéb szokatlanságot a Vagyonkezelő szabadon kiegészítheti.]**

1. **A vagyonkezeléshez kapcsolódó személyek körülményeiben, viselkedésében felmerülő szokatlanságok különösen**
	1. A vagyonrendelő gazdasági társaság tulajdonosi szerkezete indokolatlanul összetett, átláthatatlan, illetve székhelye korlátozott cégnyilvánosságú vagy egyéb okból kockázatos országban található, vagy székhelyszolgáltató igénybevételével működik.
	2. A vagyonrendelőről, illetve a kedvezményezettről megjelent – különösen üzleti tevékenységét, kapcsolati hálóját érintő – negatív sajtóhírek, a velük (vagy valamely érdekeltségével) szemben indult hatósági eljárások, felszámolással, kényszertörléssel megszűnt cégekkel való kapcsolata.
	3. A vagyonrendelő, a protektor, a kedvezményezett, valamint az ügyletben érintett gazdasági társaság vezető tisztségviselőjének megjelenése (hajléktalan), kommunikációja vagy egyéb jelekből következtethető háttere, életkora, képességei összeegyeztethetetlenek az ügyletben betöltött szerepével.
	4. A vagyonrendelőt, kedvezményezettet aggodalommal tölti el az adatközlés, különös tekintettel az azonosítással, üzletkötés részleteivel, az ügylet más szereplőivel kapcsolatban.
	5. A vagyonrendelő vagy a kedvezményezett a kontrollok nehezítése céljából minimális, valótlannak tűnő, félrevezető, esetleg kifejezetten valótlan információkat nyújt, vagy olyan adatokat közöl, amelyek csak jelentős nehézségek árán, vagy egyáltalán nem ellenőrizhetők hiteles forrásból.
	6. A vagyonrendelő időről-időre eltérően nyilatkozik az üzleti kapcsolat célját illetően, tényleges viselkedése a megjelölt üzleti céllal nem összeegyeztethető.
	7. Nincs látható kapcsolat a kedvezményezett és a vagyonrendelő között, vagy annak valóságtartalma kétséges (pl. fiktív kölcsönszerződés).
	8. A vagyonrendelőnek nincs magyarországi kötődése, és a hazai szolgáltatás igénybevételének sem látszik indoka.
	9. Az eset összes körülménye alapján feltételezhetően hamis dokumentumok benyújtása az ügyintézés során.
	10. A vagyonrendelő az üzleti kapcsolat részleteinek kialakításában egyáltalán nem kéri, illetve nem fogadja meg a vagyonkezelő tanácsait; az általános befektetői tudatosságon túlmutató részletességgel kidolgozott, a megszokott üzleti gyakorlattól eltérő, egyértelműen magyarázható (pl. gazdasági, családi) indok nélküli szerződéses rendelkezések rögzítését erőlteti.
	11. A vagyonrendelőt, kedvezményezettet, a protektort nem érdekli a profitszerzés, sem az esetleges kockázatok, jutalékok és egyéb tranzakciós költségek nagysága.
	12. A vagyonrendelő vagy a kedvezményezett korábbi viselkedéséhez képest feltűnően viselkedik, megváltozik az életstílusa, vagy váratlanul változnak az üzleti szokásai, ügyletei, kockázatvállalása szokásaitól eltérő módon hirtelen megnő.
	13. A vagyonkezelési szerződés gyakori, különösen a kedvezményezett vagy a protektor személyét, illetve a vagyonkiadás szabályait érintő módosítása.
	14. A vagyonrendelő, a kedvezményezett, a protektor vagy az ő érdekükben eljáró személy megkísérli megvesztegetni vagy megfenyegetni az ügyintézőt.
	15. A vagyonrendelő, a kedvezményezett, a protektor által harmadik személy (pl. teljesítési segéd, eseti meghatalmazott) előre nem jelzett igénybevétele, az így eljáró személy gyakori, indokolatlan változása.
	16. A vagyonkezelési jogviszony idő előtti felmondása látható ok nélkül.
2. **A vagyonrendeléssel és -kiadással, illetve a rendelt vagyonnal kapcsolatban felmerülő szokatlanságok különösen**
	1. A vagyonrendelővel, vagy a vele kapcsolatban álló más személlyel vagy gazdasági társasággal kapcsolatos negatív információ, ami kétségessé teszi a rendelt vagyon forrását, háttere megkérdőjelezhető (ideértve a korábbi büntetőjogi vagy polgári peres ítéleteket).
	2. A rendelt vagyonelem értéke, jellege nem áll összhangban a vagyonrendelőről rendelkezésre álló információkkal.
	3. A vagyonrendelő a pénzeszköz vagy a vagyon forrására vonatkozóan kétséges tartalmú, korábbi előadásaitól eltérő nyilatkozatot tesz, vagy e körben vonakodik együttműködni.
	4. A rendelt vagyon kiemelt kockázatú szektorban (pl. építőipar, szerencsejáték) folytatott tevékenységből származik.
	5. A vagyonkezelésbe adott vagyonelem átláthatatlan tulajdonosi, működési struktúrájú, vagy kockázatos szektorban tevékenykedő szervezetben fennálló részesedés.
	6. A rendelt vagyonelem a vagyonrendelőtől különböző személytől/szervezettől kerül a vagyonkezelőhöz anélkül, hogy ennek egyértelműen alátámasztatott indoka volna.
	7. A rendelt vagyon jelentős részben és/vagy nagy összegben tartalmaz készpénzt, nemesfémet, drágakövet, ékszert, egyéb műtárgyat, kriptovalutát, fizikai értékpapírt, követelést.
	8. A rendelt vagyon felülértékelésének gyanúja merül fel.
	9. A vagyonrendelés előre nem jelzett módon, egyértelmű magyarázat és látható ok nélkül, több részletben történő teljesítése.
	10. A rendelt vagyonelem vonatkozásában nehéz vagy nem lehetséges hiteles információt szerezni, így különösen az offshore vagy egyéb okból kockázatos országban bejegyzett gazdasági társasági részesedés.
	11. A vagyonkiadás nem közvetlenül a kedvezményezettnek, hanem harmadik személynek történik.
	12. A vagyonkiadás a kedvezményezetthez egyébként nem köthető országban vezetett számlára történik.
	13. A vagyonkiadást a kedvezményezett gazdasági észszerűséggel nem indokolható formában, módon vagy időben kéri.

1. Hatályos: 2025. január 1. [↑](#footnote-ref-2)
2. 2025. III. 1-jétől alkalmazandó [↑](#footnote-ref-3)
3. 2024. július 1-jétől alkalmazandó [↑](#footnote-ref-4)
4. 2025. július 1-jétől alkalmazandó [↑](#footnote-ref-5)
5. <https://www.mnb.hu/letoltes/14-2020-penzeszkoz-ajanlas> [↑](#footnote-ref-6)
6. 2025. január 1-jéig lakcím, ennek hiányában tartózkodási hely [↑](#footnote-ref-7)
7. 2025. január 1-jéig hatályban lévő elvárás: A következő adatok ellenőrzése mellőzhető, ha a személyazonosság igazoló ellenőrzése érdekében bemutatott okirat azt nem tartalmazza: születési családi és utónév, állampolgárság, az anyja születési neve. Az arra vonatkozó információt rögzíteni kell, hogy ezen adatok rögzítésére az ellenőrzés mellőzésével került sor. [↑](#footnote-ref-8)
8. 2025. január 1-jéig alkalmazandó elvárás: A jogi személy vagy jogi személyiséggel nem rendelkező szervezet ügyfél képviselője - az ügyfél által vezetett pontos és naprakész nyilvántartás alapján – köteles írásban (3. melléklet) vagy auditált elektronikus hírközlő eszköz útján nyilatkozni a jogi személy vagy jogi személyiséggel nem rendelkező szervezet ügyfél tényleges tulajdonosáról. [↑](#footnote-ref-9)
9. 2025. január 1-jéig lakcím, ennek hiányában tartózkodási hely [↑](#footnote-ref-10)
10. 2025. január 1-jétől a tényleges tulajdonos azonosítása nyilatkoztatás nélkül is elvégezhető [↑](#footnote-ref-11)
11. Az MNB alkalmas dokumentumnak tartja többek között az információhoz logikailag illeszkedő, az ügyfél nevére szóló, alábbi eredeti dokumentumok bemutatását, így különösen:

• az 5 évnél nem régebbi jogerős bírósági vagy hatósági határozat (pl. hagyatékátadó végzés);

• az 5 évnél nem régebbi egyéb közokirat, vagy teljes bizonyító erejű magánokirat (pl. ingatlan, gépjármű adásvételéről, ajándékozásról),

• a 3 évnél nem régebbi fizetésiszámla-kivonat (bankszámlakivonat) és készpénzkifizetési bizonylat (ha az ügyfél fizetésiszámla-kivonatot - bankszámlakivonatot - nem tud bemutatni, mert nem áll rendelkezésére, akkor a készpénzfelvételi bizonylat);

• szerencsejáték szervezésével foglalkozó cég 1 évnél nem régebbi igazolása nyereményről;

• a munkáltató 6 hónapnál nem régebbi igazolása a munkabérről, osztalékról, jutalomról;

• az Európai Unió területére történő belépéskor kitöltendő, 6 hónapnál nem régebbi „Készpénzbejelentő nyilatkozat”/„Cash declaration form” (amelyen a személyi adatok, a készpénz tulajdonosának adatai, a készpénzre, a készpénz származására és tervezett felhasználására vonatkozó, valamint a szállítással kapcsolatos adatok vannak feltüntetve). [↑](#footnote-ref-12)
12. 2025. március 1-étől alkalmazandó [↑](#footnote-ref-13)
13. 2025. január 1-jéig alkalmazandó [↑](#footnote-ref-14)
14. 2025. március 1-jétől alkalmazandó [↑](#footnote-ref-15)
15. 2025. július 1-jétől alkalmazandó [↑](#footnote-ref-16)
16. 2025. január 1-jétől a nyilatkoztatási kötelezettség megszűnik, kivéve a PEP státuszra vonatkozóan [↑](#footnote-ref-17)